
A detene dos sospechoso den caso di atraco na un dama na Eagle 
Beach 


Dialuna 15 di januari ulti- 
mo a bira conoci e noticia 
di cu un dama a ser atraca 
y hinca cu cuchiu ultimo 
den area di Eagle Beach, 
pa e caso aki ayera Cuer- 
po di Polis a informa cu 2 
persona a ser deteni. 


Diaranson den oranan di 
madruga e Atraco Team 
(TBP) hunto cu team di 
Aresto a haci un entrada hu- 


dicial na Amandelstraat. 
Esaki ta relaciona cu e caso di 
atraco riba un dama cu tabata 
canando banda di Eagle Beach 
y na unda dado momento e lo 
wordo atraca y hinca. Den e 
accion di ayera madruga tam- 
be tabata presente K-9 Unit y 
Flex Team unda a detene dos 
sospechoso den e caso aki. 
E sospechosonan nan ta di 
inicial S.C.T. naci na Aruba 
y M.F.L.S. naci na Colombia, 


Cuerpo di Polis di Aruba no 
ta descarta cu lo por tin mas 
detencion den e dianan nos 
dilanti. 
Dialuna 15 di januari den or- 
anan di anochi pa mas o me- 
nos 11:58pm central di polis 
a haya e notificacion cu un 
señora lo a ser atraca y hinca 
na altura di Paradise Beach 
Villas, nan a despacha patruya 
na e sitio y como tambe am- 
bulance. 


Ora patruya a yega na e sitio 
ta topa cu e victima na unda 
e ta declara cu e tabata train 
(core) y na un dado momento 
un homber lo a acerc’e cu un 
cuchiu y a atrac’e, den esey, el 
a purba bringa cu e atracado y 
na un dado momento e atra- 
cado lo a hinc’e. E sospecho- 
so tabata bisti full na preto 
segun a informa, despues e lo 
a core bay direccion noord y 
probablemente a huy den un 
auto color shinishi. 
E atracado a logra bay cu su 
celular, ora ambulance a yega 
na e sitio a duna e victima 


asistencia medico y despues a 
transport’e pa hospital. 
Atraco Team a presenta na e 
sitio como tambe polis tec- 
nico y na unda a sigui cu e 
investigacion. Departamento 
di slachtofferhulp tambe a 
presenta pa asisti e victima. 
Riba medionan social por a 
mira diferente reaccion di 
usuarionan 
indicando 
cu 
“Aruba no ta e mesun Aruba 
di antes pa bay core den or- 
anan laat di anochi y tampoco 
su so.” Un usuario a skirbi 
dunando su opinion riba e 
sucedido aki. 


Bus AmigoDIDI activo pa ultimo paradanan di carnaval 70 


Recientemente ariba nan 
pagina oficial di Face- 
book Fundacion Zinnia a 
anuncia cu nan proyecto 
di Bus AmigoDIDI ta un 
realidad. Un proyecto cu 
tin como meta evita cu 
cualkier persona ta stuur 
bao influencia di alcohol 
despues di eventonan di 
carnaval. 


Na aña 2019 Fundacion Zin- 
nia y Fundacion Anti Droga 
Aruba (FADA) a cuminsa cu 
e proyecto Bus AmigoDIDI 
como un proyecto piloto. E 
meta principal di e Bus Ami- 
goDIDI ta pa ofrece transport 


na personanan pa y for di 
paradanan di carnaval pa asi- 
na evita cu nan ta stuur auto 
bao di influencia di alcohol. 


Den e fase di proyecto piloto, 
Bus AmigoDIDI a resulta 
un exito y hopi ta esnan cu 
a haci uso di e bus aki du- 
rante e paradanan di carnaval. 
Lamentablemente Covid-19 
a yega mundo y tur cos a 
paralisa. 


Aña pasa Bus AmigoDIDI 
no tabata activo durante e 
temporada di carnaval, pero 
e aña aki si nan ta activo cu 
cinco Bus AmigoDIDI pa tur 


esnan cu ta desea di haci uso 
di e servicio aki pa e ultimo 
paradanan di carnaval 70. 


Manera ta conoci Funda- 
cion Zinnia a lanta na 2015 
despues cu e hobencita Zin- 
nia a fayece pa motibo cu el a 
wordo atropea pa un conduc- 
tor cu tabata bao influencia di 


alcohol tras di stuur. 
Despues cu el a wordo funda, 
Fundacion Zinnia ta traha 
hunto cu FADA ariba e cam- 
paña conoci, Amigo DIDI, pa 
asina conscientisa pueblo di 
Aruba ariba con importante 
ta pa tin un Amigo DIDI. 


E meta di Amigo DIDI ta 


pa crea un ‘mindswitch’ den 
e persona cu ora e ta bay di 
fiesta of celebracion cu ta in- 
clui bebemento di alcohol of 
manera ta wordo bisa ‘dal par 
di drinks’, nan mester tin un 
persona cu lo por yud’e pa 
maneha nan auto ora nan lo 
bay cas y asina evita accidente. 

Presupuesto di DOW a ser aproba y 10.4 miyon ta dirigi pa drecha 
careteranan 


Ayera mainta na Parla- 
mento di Aruba a tuma 
luga e tratamento di pre- 
supuesto di Dienst Open- 
bare Werken pa aña 2024, 
na unda a trece dilanti 
diferente 
punto 
como 
estado 
di 
careteranan, 
privatisacion di RWZI y 
proyectonan na caminda. 


Maske tabata un tratamento 
di presupuesto unda par- 
lamentarionan 
tambe 
por 
duna nan comentario den 
un reunion publico, esey no 
a tuma luga ayera, tabatin 
como oradornan so e par- 
lamentario di MEP Marcos 
Berlis y e parlamentario in- 
dependiente Ryçond Santos 
Do Nascimento. 
E prome persona cu a hiba e 
palabra tabata Marcos Berlis, 
ken a haci varios pregunta 
na prome minister Evelyn 
Wever-Croes ken tambe ta 
encarga cu e cartera di Infra- 
structura. 
Den su ponencia, prome 
minister a splica cu e impor- 
tancia di e presupuesto aki di 
aña 2024 ta pa gobierno por 
finalisa e re-organisacion cu 
ta tumando luga na e momen- 
tonan aki na DOW, tambe pa 
haci operacion y mantencion 
di obranan publico cu e meta 
di minimalisa e kehonan cu 
por tin den comunidad y en- 
tre otro, finalisa e digitalisa- 
cion di tur e procesonan. 
Prome minister a declara cu e 
necesidad di vivienda ta hopi 
grandi na Aruba, “ta un reto 
grandi pa nos gobierno” y cu 
DOW mes no tin un rol pro- 
activo den esaki, pero su min- 
isterio si, “nos ta deliberando 
riba kico ta e miho forma pa 
adresa esaki. Tambe a señala 
cu proximamente nan lo sin- 
ta cu FCCA y minister ta yu- 
dando pa inventarisa e nece- 
sidad di vivienda na Aruba, 
nan a haci un analisis di e gap 
cu tin, kico nos por ofrece y 
kico falta na unda nan tin cu 
bin cu un plan ambicioso pa 
por yega na viviendanan di 
cada persona. 
Den comparacion cu e gas- 
tonan di pos di personal den 
añanan 2022, 2023 y cu na 
2024 a baha na 1.2 miyon , 
prome minister a informa cu 
esey ta pa motibo cu ta bay 
privatisa RWZI y nan person- 
al cu ta 16 hende ta bay hunto 
cu e proyecto aki tambe, debi 
na esey e gastonan di DOW 
ta baha, ademas a destaca cu 
nan ta bezig cu e social plan 
cu ta necesario pa emplead- 
onan por pasa over. 
Berlis a trece dilanti varios 
preocupacion y solicitud di 


parti di ciudadanonan na 
prome minister como por 
ehemplo, si lo pone un ro- 
tonde na un crusada cerca di 
e mercado Superfood e cual 
durante cierto orario ta prac- 
ticamente imposibel pa sali 
caya principal ora ta saliendo 
di Superfood. Un otro peti- 
cion segun Berlis dirigi na 
prome minister, ta pa pone 
verkersplat na Pos Abao 59 na 
unda cu tin un crèche y hen- 
denan ta core hopi duro na e 
area ey loke ta representa un 
peliger. 
Pa loke ta trata e dos pregunta 
aki, un di e caminda cerca 
Superfood, prome minister a 
contesta cu eynan ya caba tin 
dos rotonde, pero si lo evalua 
e punto aki, pa e di dos pre- 
gunta tocante verkersplat na 


Pos Abao, prome minister a 
informa cu e evaluacion a ser 
haci caba, e ta bin na remarca 
y den e planificacion. 
E suma total cu lo inverti 
den drechamento di careter- 
anan cu ta den mal estado ta 
un total di 10.4 miyon florin, 
prome minister a declara cu 
pa yega na e suma aki den 
presupuesto tin un pos di 
2.6 miyon, den presupuesto 
di pais Aruba tin 2.8 miyon 
florin cu a ser aloca pa inver- 
sionnan. 
Banda di esaki, tin 3 miyon 
florin pa mantencion di edi- 
ficionan lo cual ta algo cu pa 
hopi aña no a tuma luga se- 
gun prome minister a sigura 
pa motibo di reduccion di 
gastonan. 
Mientras tanto, nan ta tra- 


hando den e Masterplan pa 
nan por drecha tur caretera, 
el a splica cu e plan aki ta 
reparti riba 17 aña, esey tin di 
haber cu e capacidad cu por 
tin no solamente na DOW 
sino tambe den otro stake- 
holders pa por drecha tur e 
caretera na Aruba y aworaki 
nan ta den e fase di mira e 
aspectonan financiero pa mo- 
tibo cu esey ta otro reto. 
Na e momentonan aki, ave- 
nida Milo Croes di Dakota ta 
den planificacion cu e prome 
fase pa por haya asfalt den e 
luna aki. 
El a trece pa dilanti cu DOW 
tin un maneho cu ta aplica a 
base di e cual ta tuma deci- 
sion den tur e necesidadnan 
cu tin cu ta hopi, pa loke ta 
trata mantencion di caretera, 


a base di esey e criterionan 
cu nan ta mira ta estado di 
mantencion di e caminda, si 
ta den hopi mal condicion e 
ta haya un prioridad, ta mira 
e funcion di e caretera den e 
network y con importante e 
ta, uso y intensidad di e ca- 
minda y si e bario tin hopi 
tempo caba. 
Drechamento di riolering y 
caminda na highrise hotel, ta 
un proyecto proyecto cu nan 
a anuncia algun luna pasa, 
pero mirando cu e caretera 
dilanti aki mester keda habri, 
prome minister a comenta cu 
ya caba a aloca fondonan pa e 
prome fase cu ta bay cuminsa 
na april di e aña aki, a pre- 
senta un tardansa door di un 
tuberia cu mester a regla. E 
prome fase aki ta cuminsa na 
The Mill te South Beach, e di 
dos fase ta bay for di South 
Beach te Holiday Inn y fase 
tres cu ta pa otro aña ta trata 
di embeyecemento, aceranan, 
parkerplats, entre otro. 
“E reto pa tur esaki ta pa tin 
tur e hotel operacional y ac- 
cesibel y den esey DOW ta 
den combersacion conhunto 
cu AHATA y hotel caminda 
por tin un miho planifica- 
cion posibel,” segun prome 
minister a sigura. 
A trece dilanti un mocion di 
partidonan MEP y Raiz na 
final di e tratamento di pre- 
supuesto unda a pidi na Go- 
bierno di Aruba pa pinta e 
liña memey di caminda con- 
forme ley pa crea posibili- 
dad pa automobilistanan bay 
ambos banda y asina e por 
yuda e fluho di trafico entre 
Parlamento y Royal Plaza. E 
mocion aki a ser aproba cu 11 
voto aproba y 5 contra. 

APA y ATA lo comparti ex-edificio di DOW 
Lo habri un Visitor Information Center pa turista 


Recientemente mediante 
un comunicado di pren- 
sa, Minister di Turismo 
y Salud Publico, Dangui 
Oduber, a informa cu el a 
reuni cu Director di Aru- 
ba Ports Authority (APA), 
Marc Figaroa, CEO di 
Aruba Tourism Author- 
ity (ATA), Ronella Croes 
y tambe e representante 
di DOW y Monumenten 
Bureau Aruba, Raul Gei, 
pa un reunion tocante e 
proyecto di ex-DOW cu lo 
inicia pronto. 


E edificio di ex-DOW tin 16 
aña bandona caba y ta crea un 
bista no mucho bunita pa e 
turistanan cu ta bishita e isla, 
specialmente turistanan cru- 
cero. Cu e proyecto nobo aki 
lo renoba e edificio comple- 
tamente. 


E proyecto nobo aki pa e ex- 
edificio di DOW ta encera cu 
e oficinanan existente di APA 
lo mester muda bay den e 
edificio aki. 


E edificio ta bay wordo com- 
parti y oficinanan di APA ta 
bay wordo ubica na e di dos 
piso di e edificio. ATA ta e 
organisacion cu ta bay huur 
piso uno di e edificio y lo bay 
converti e piso aki den un 


Visitor Information Center 
pa brinda informacion na e 
turistanan. 


E meta di e Visitor Informa- 
tion Center ta pa brinda tur 
informacion di kico tur e 
turistanan por haci na Aruba, 
cual ta tur e actividadnan, e 
miho beachnan pa bishita, un 
lista di e miho restaurantnan 
y kico Aruba en general tin pa 
ofrece, bida nocturno, trans- 
porte, entre otro. 


Desde maart aña pasa, Gobi- 
erno di Aruba a anuncia cu 
APA lo muda pa e ex-edificio 
di DOW, den cuadro di e 
proyecto Aruba Port Author- 
ity. 


Prensa local di Aruba a wordo 
invita e tempo ey pa haci un 
recorido den e edificio aki pa 
asina por mira den ki estado 
e edificio aki ta na e momen- 
tonan aki desde cu DOW a 
muda na su edificio nobo 16 
aña pasa. 
Durante un conferencia di 
prensa, el a informa cu debi 
na cu e edificio a keda bashi el 
a bay hopi atras y den cuadro 
di e proyecto di Aruba Port 
City cu gobierno a anun- 
cia hunto cu Aruba Ports 
Authority (APA), Minister 
Oduber a indica cu nan taba- 


tin un pensamento, teniendo 
na cuenta caminda edificio 
actual di APA ta situa y cu 
ta forma parti di e proyecto 
aki, na dado momento APA 
lo mester a busca un edificio 
nobo sea construyendo un 
nobo of huur un cu ta existi 
caba. Asina a yega na e idea pa 
muda APA den e ex-edificio 
di DOW. 


El a splica cu tabatin comb- 
ersacionnan entre gobierno, 
APA y Monumentenbureau 
pa 
wak kico tabata e posibilidad- 
nan pa APA por tuma e edifi- 
cio aki, pa por muda y haci di 
esaki su oficina principal. 


E partinan a tene na cuenta 
tambe cu APA no tin hopi 
empleado pa por drenta den 
edificio aki su so, cual ta hopi 
amplio y door di esey nan a 
acerca ATA pa puntra si nan 
tabatin interes di huur e otro 
parti di e edificio aki cu ta e 
parti di abou y transform’e 
den e Visitor Information 
Center. 


Igualmente nan a explora 
diferente escenario cu e edi- 
ficio aki ta brinda y nan a pre- 
para 
un draft di un Memorandum 
of Understanding (MoU) 


entre Gobierno di Aruba, 
Aruba Ports Authority, Aruba 
Tourism Autorithy y Monu- 
mentenbureau pa delinea 
kico exactamente nan ta de- 
sea di bay explora pa haci di e 
proyecto aki un realidad. 


Minister Oduber a splica cu 
e intencionnan aki a wor- 
do presenta na Conseho di 
Minister cual a aproba esaki 
e proyecto pa APA por tuma 
over e ex-edificio di DOW. 
Nan a publica esaki tambe 
den landscourant pa asina 
por motiva, argumenta y spli- 
ca pakico gobierno a opta pa 
bay negosha cu APA pa nan 
por tuma e edificio aki. 


“E ta un edificio bunita, e ta 
monumental y nos deseo ta 
pa conserva esaki, ta e prome 
impresion cu turistanan cru- 
cero ta haya ora di yega Aruba 
y nos no kier pa edificio aki 
keda bay 
atras,” el a sigura. 


E mandatario a expresa cu 
dentro di poco nan ta bay 
firma un MoU oficial entre e 
instancianan concerni den 
caso aki pa oficialmente 
cuminsa explora e posibili- 
dadnan y 
tambe duna APA e espacio pa 
por busca financiamento pa 
cuminsa e proyecto aki. 


“Nos ta convenci cu nos lo 
por cuminsa e proyecto e 
aña aki ainda, esey ta e inten- 
cion, pa nos por firma MoU 
y despues bay over ora APA 
keda cla cu financiamento, pa 
asina pone e prome 
piedra y otro aña nos por tin 
un bunita proyecto conser- 
vando un monumento cu 
ta asina importante den area 
aki despues di 14 aña,” el a 
bisa durante e conferencia di 
prensa e tempo ey. 


Ronella Croes, CEO di ATA, 


a expresa cu nan tabatin e 
mira riba edificio aki for di 
varios aña 
caba na unda ATA a traha y a 
analisa un posibel mudamen- 
to di nan oficina pa e edificio 
aki. 


“E tempo ey tabatin diferente 
motibo di pakico nos a scoge 
e edificio, e lo a permiti nos 
contribui cu e restauracion di 
un monumento na Aruba y 
nos a tene cuenta cu e hecho 
cu ta asina centralmente ubi- 
ca permitiendo nos tambe pa 
facilita y duna miho servicio 
na nos bishitantenan 
pero tambe lo a cuadra cu 
nos ekipo cu nos tabatin na 
e momentonan ey, no a con- 
cretisa esaki, pero e deseonan 
pa ta envolvi y e motibonan si 
a keda vigente,” Croes a co- 
menta. 


Esaki lo permiti pa brinda na 
e bishitante di turismo cru- 
cero y turismo en general no 
solamente servicio personal, 
sino tambe haciendo uso 
di tecnologia. E aña aki nan 
punto di enfoke lo ta como 
tal pa traha riba e diseño di e 
Visitor Information Center 
pa ora edificio lo ta cla cum- 
insa cu e acuerdo cu APA pa 
huur e parti cu nan tin mes- 
ter. 


Di su parti, Mark Figaroa di- 
rector di APA a señala cu esa- 
ki ta un oportunidad cu nan a 
evalua manera e otro instan- 
cianan pa asina wak e miho 
opcionnan cu por tin pa nan 
logra esaki. 


“P’esey awe nos ta para aki- 
nan seguramente pa wak e 
potencial cu e edificio aki tin 
y seguramente cu ta bay me- 
hora e producto di turismo, 
pa nos specialmente e parti 
crucero cu ta 
sumamente importante,” el a 
bisa. 

Ley electoral ta cambia... 
Y patronahe ta keda mescos...? 


Y patronahe ta keda mescos...? 
Gobierno tin plan pa haci cambio den e ley 
electoral, di cual por spera tratamento publico 
pronto. Di un banda e cambionan ta duna prio- 
ridad parcial na privacidad di ciudadano, pero 
partido politico ta keda haya informacion di 
cada ciudadano, unda e ta registra pa vota, pa- 
kico? 
E cambionan proponi ta abarca principalmente 
e limitacion di informacion di ciudadano cu an- 
teriormente tabata obtenible pa tur partido po- 
litico cu ta participa na eleccion. Esey ta keda 
limita den e sentido cu envez di e dos copianan 
completo den papel cu e partidonan tabata haya 
di e lista di tur ciudadano cu por vota, cu adres 
inclui, proposicion di gobierno ta un lista digital 
completo – keto bay – cu banda di e nomber, e 
number di e distrito electoral na cual e persona 
ta pertenece, y e number bao di cual e persona 
ta registra den e registro electoral. E cambionan 
menciona aki ta trata di articulo 10 inciso 1 y 2 
di Kiesverordening. 
Hulanda y Sint Maarten no ta duna informa- 
cion na partido 
Sin embargo, den e conseho di Raad van Advies 
encuanto e propuesta di ley aki, por lesa cu e or- 
gano aki ta duna como consideracion di elimina 
e dunamento di informacion aki na partidonan 
politico completamente, y ta referi na e situa- 
cion na Hulanda y Sint Maarten unda e servicio 
aki na partido no ta existi mas. Como argumen- 
to e organo consultivo ta duna cu, si gobierno 
mes ta trece dilanti cu proteccion di privacidad 
di e persona ta importante y cu pesey no ta duna 
informacion mas na un ciudadano cu kier sa 
algo di otro persona, y tin acceso solamente na 
informacion di su mes, anto lo ta razonable pa 
elimina e di dos inciso aki tambe, pasobra mes- 
ter cuestiona e valor actual di duna tur e infor- 
macion na e partidonan. Por argumenta, segun 
RvA, cu e meta original di identifica e votador 
y di verifica e veracidad di su derecho di voto 
y e registracion di e cantidad cu ta yega pa vota 
ta asunto obsoleto. Esaki pasobra tin hopi mas 
votador y ademas identificacion y control di 
derecho di voto ta trabao di e personanan des- 
igna na e urna electoral, segun RvA. 
Lamentablemente RvA no ta sigui riba e tema 
aki den nan conseho, pero nos ta kere cu ta im- 
portante continua e asunto aki. Kico ta hungan- 
do un papel aki? Algun punto importante, por 
ehemplo: pakico e partidonan ta desea di haya 
tur e datonan aki? Pa haci trabao di e urna un 
biaha mas? Tur informacion relevante ta keda 


procesa y tur partido ta haya sa cuanto voto nan 
a haya na cada urna, berdad? Y como cu dife- 
rente partido tin nan simpatizantenan na mesa 
sinta, ta garantiza asina cu e conteo di voto ta 
bay corectamente. No, ta trata di otro asunto, 
cu pa nos no tin nada di haci cu derecho di 
voto, ni transparencia di e proceso electoral. E 
hecho ta cu e partidonan ta desea di controla ta 
ken di nan hendenan ta bin vota of no. Si bo a 
priminti cu bo ta vota pa un persona o partido, 
bo por ta sigur cu nan ta bin reclama bo cu bo 
no a yega..., sigur si bo a cobra algo caba, den 
forma di bandera o borchi na bo cas, o pasobra 
a priminti bo algo, manera trabao. Esey ta un 
aspecto y no esun mas mahos ainda. Si bo no a 
bay vota, loke ta bo pleno derecho, no tin ob- 
ligacion di vota, pero despues na mal momento, 
ora por ehemplo bo mester haya algo di gobi- 
erno, e partido na mando sigur ta bay check si 
bo a vota. Si bo a bay vota, ainda nan por keda cu 
e duda si bo a vota pa otro partido, pero si bo no 
a vota mes, nan sa sigur cu bo no a vota pa nan... 
Tur e control aki ta parti di e intento di man- 
tene e sistema di patronahe politico, poniendo 
un tipo di ‘polis politico’ na cada urna. Claro cu 
den esaki ta principalmente e partidonan grandi 
tin e practica, pasobra nan tin e simpatizantenan 
pa ta presente tur caminda, y durante nan añan- 
an den e sistema gubernamental nan tin proba- 
blemente e basenan di dato mas amplio di tur e 
partidonan actualmente activo. Esey ta implica 
tambe cu e propuesta nobo, di duna e listanan 
den forma digital, ta mas conveniente ainda, pa- 
sobra no tin motibo di arma bo ‘polis politico’ 
cu papel, sino cu laptop y tablet... 
Ta obvio cu no tin motibo pa acepta e tipo di 
‘cambio faborable’ aki pa moderniza nos siste- 
ma, si hasta ta facilita acceso di e partidonan na 
e lista di votador pa cada urna mas ainda a traves 
di e lista digital, pero ta trata di bende nos e cos 
aki como ‘avance’. Ta di lamenta cu nos ta tende 
critica di otro partidonan riba e cambio di ley 
aki, pero nan no ta duna muestra di ta com- 
prende con atrobe e partidonan grandi ta tuma 
nan haci y di e manera aki ta keda penetra di 
manera sin respet den bida priva di e ciudadano, 
aportando de paso grandemente na e bentaha 
den informacion cu nan tin. Y si acaso un par- 
tido menor ta di acuerdo cu nan, ta pasobra nan 
tambe ta kere den continuacion di por ‘troce 
braza’ di e ciudadano, sabiendo si el a bay vota 
si of no. Tanten cu nos no ta cuminza analiza e 
cosnan aki na un manera corecto, nos no ta caba 
nunca cu patronahe politico... 

Directie Luchtvaart ta bay ser converti den un organisacion 
financieramente autonomo 


Dialuna 5 februari 2024, 
Minister responsabel pa 
transporte, Sr. Ursell Ar- 
ends, a tene un encuentro 
cu empleadonan di Di- 
rectie Luchtvaart Aruba. 
Proposito di e encuentro 
aki ta pa informa em- 
pleadonan tocante e deci- 
sion di Gobierno pa con- 
verti Directie Luchtvaart 
den un organisacion fi- 
nancieramente 
autono- 
mo, pa duna informacion 
tocante e proceso cu lo 
wordo sigui, y pa contesta 
preguntanan. 


Durante e “kick-off meeting” 
aki, Minister Arends a elabo- 


ra riba e motibonan cu a yega 
na e decision aki, cu a wor- 
do tuma na 2019 caba, pero 
nunca a wordo implementa. 
Motibo principal ta pa fortifi- 
ca Directie Luchtvaart como 
organisacion, pa asina e por 
cumpli na un miho manera y 
na un manera mas duradero 
cu tur su tareanan, respon- 
sabilidadnan y tambe cu e 
rekisitonan di Organisacion 
Internacional 
di 
Aviacion 
Civil (ICAO) como tambe 
otro organisacionnan manera 
FAA. 


E proceso di transicion lo 
wordo guia door di un stu- 
urgroep nombra pa Minister, 


cu entre otro representante 
di Ministerio di Transporte, 
Directie Luchtvaart, DWJZ, 


Directie Financieen, DRH, y 
sindicato. E stuurgroep aki lo 
institui diferente werkgroep 


y lo tin como prome tarea pa 
entrega un “stappenplan” pa 
minister dentro di 4 siman. 


Minister Arends a enfatisa cu 
lo sigura un proceso trans- 
parente, unda lo duna e cole- 
ganan di Directie Luchtvaart 
un update cada luna. 


Cu e proyecto aki lo fortifica 
Directie Luchtvaart, cu ta e 
stakeholder principal di avia- 
cion na Aruba, responsabel 
pa e maneho y supervision di 
henter e ecosistema di avia- 
cion na Aruba, cu ta di suma 
importancia pa nos turismo y 
nos economia. 


Minister di Integracion Glenbert Croes: 
Lo crea un plataforma di guia y asistencia pa e ciudadanonan stranhero 


Diamars mainta, Minis- 
ter di Integracion Glen- 
bert Croes hunto cu su 
conseheronan 
huridico 
tabata presente na un pre- 
sentacion di e Asociacion 
di Cuerpo Consular na 
Aruba. E presentacion aki, 
presenta pa Sra. Solangel, 
a wordo yama e proyecto 
aliansa, y a enfoca riba e 
posibilidad, pa tur e con- 
suladonan na Aruba y es- 
nan den Caribe Hulandes, 
traha hunto cu Ministerio 
di Integracion, pa crea un 
plataforma di conseho, 
guia, asistencia, y apoyo 
na e henter e comunidad 
stranhero cu ta biba na 
Aruba. 


Un di e preocupacionnan cu 
a wordo treci dilanti, ta e echo 
cu tin hopi ciudadano stra- 
nhero na Aruba cu ta wordo 


mal conseha, of ta wordo kita 
placa pa asina por tramita nan 
documentonan pa permiso. 
Pa evita e casonan aki den 
futuro, kier bin cu un plata- 
forma, na unda ministerio di 
integracion hunto cu e con- 
suladonan lo traha hunto pa 
asina conseha, guia, y duna 


asistencia na e ciudadanonan 
stranhero aki, pa na un mane- 
ra legal y sin problema por 
yega na nan permiso. A traves 
di e trayecto di integracion 
responsabel cu tin, y e nece- 
sidad riba mercado laboral pa 
trahadonan, lo duna prefer- 
encia na tur local prome y na 


tur ciudadano stranhero cu a 
drenta Aruba legalmente. 
Mirando tur e proyectonan, 
pa loke ta e zona di refineria, 
cu lo bay bin, lo bay tin e 
necesidad di trahadonan re- 
sponsabel y di bon boluntad. 
E ciudadanonan stranhero cu 
a yega Aruba di un manera 


responsabel y legal, y cu tin 
respet pa e pida baranca aki, ta 
loke e mercado laboral mes- 
ter, y pa e motibo aki, Aruba 
ta dispuesto pa brinda nan e 
oportunidad pa labora aki- 
nan, y asina forma hunto cu 
nan famia, un miho bida na 
Aruba. 


Minister di Turismo a reuni cu PKF Global pa haci un estudio pa por 
atrae yachtenan luhoso pa Aruba 


Dialuna mainta Minis- 
ter di Turismo Sr. Dangui 
Oduber hunto cu Minister 
di Transporte, Integridad, 
Naturalesa y Asuntonan 
di Adulto Mayor, Sr. Ur- 
sell Arends a reuni cu 
Aruba Tourism Authority 
y e representantenan di 
e “Division Destination 
Development” cu e com- 
pania PKF Global. Un re- 
union unda a papia ariba 
un estudio pa atrae yat- 
enan luhoso na Aruba. 


Un estudio di “Luxury Cruise 
Market” lo wordo haci pa 
asina por analisa e strategia- 
nan di turismo y e potencial 
turistico di Aruba. Durante e 
reunion topiconan di discu- 


sion tabata entre otro: tour- 
nan mas exclusivo pa atende 
e mercado aki di turista, con 
pa promove Aruba su cul- 
tura y autenticidad, explora 
e mercado Europeo pa atrae 
mas diversificacion den nos 
mercado di turismo y por ul- 
timo explora posibilidadnan 
di un area of waf mas priva y 
exclusivo pa e mercado aki. 
E estudio aki lo wordo fi- 
nalisa na Maart 2024. A usa 
e concepto di “High Value, 
Low Impact Tourism Model 
pa asina por analisa e mer- 
cado specifico aki. Aruba su 
forsa ta su hendenan y e hos- 


pitalidad cu ta wordo ofreci 
na nos bishitantenan, alabes 
un punto positivo ta cu nos 
pais ta pafo di e area di hor- 
can, nos tin un infrastructura 
stabiel pa e sector aereo y cru- 
cero y nos ta ofrece un varie- 
dad di hotelnan luhoso ariba 
nos isla. 
Minister Dangui Oduber ta 
indica cu estudionan asina 
ta importante pa evalua y 
conseha tocante un mercado 
nobo pa e topico di atrae mas 
yatenan luhoso pa Aruba. E 
vision ta pa atrae turistanan 
di calidad cu ta bin gasta hopi 
cen den nos economia. 

Estudionan cita den caso tocante pildo pa abortus ta ser hala aden debi 
na defectonan y conflictonan di interes 


(AP)—Un revista medico 
a hala dos estudio aden 
bisando cu e ta mustra e 
peligernan di e pildo pa 
abortus yama mifepris- 
tone, citando conflictonan 
di interes pa e autornan y 
defectonan den nan inves- 
tigacion. 


Dos di e tres estudio cu a 
ser hala aden pa compania 
di publicacion Sage Perspec- 
tives a ser cita den un huicio 
den corte na Texas cu a me- 
nasa e acceso na e pildo. E 
Corte Supremo Mericano lo 
tuma e caso over otro luna, 
y ta anticipa un huicio riba 
esaki mas despues den aña. 
E huicio di e corte por afecta 
acceso nacional na mifepris- 
tone, incluyendo di e ta keda 
disponibel via post. 


Medicacion pa abortus ta 
conta pa mas cu mita di tur 


abortus cu ta tuma luga na 
Merca, y tipicamente ta en- 
volvi dos droga: mifepristone 
y misoprostol. Ambos es- 
tudio cita den e huicio a ser 
publica den e revista Health 
Services Research and Mana- 
gerial Epidemiology. Esaki- 
nan a ser apoya pa e Charlotte 
Lozier Institute, cual ta parti 
di un grupo di abogacia cu 
ta busca pa caba cu acceso na 
abortus. 


Un investigacion di 2021 a in- 
vestiga 423,000 abortus y mas 
cu 121,000 bishita pa centro 
di emergencia siguiendo e 
uzo di medicacion pa abor- 
tus y abortus conduci via un 
procedura medico entre 1999 
cu 2015. Investigadonan a 
conclui cu abortus via medi- 
cacion ta “consecuentemente 
y 
progresivamente 
asocia 
cu mas bishita pa centro di 
emergencia despues di abor- 


tus” compara cu otro tipo di 
morbosidad. 
Un investigacion di 2022 a 
conclui cu falta pa identi- 
fica un abortus previo du- 
rante un bishita pa centro 
di emergencia—sea via un 
dokter of pasobra un pashent 
a scondi’e—ta “un factor di 
riesgo significante pa un ad- 
mision pa hospital.” 


Hues di districto Matthew 
Kacsmaryk a cita e estudio- 
nan den un huicio contro- 
versial cu lo bay pa e Corte 
Supremo otro luna. Basica- 
mente, Kacsmaryk a apoya 
e banda di un grupo medico 
conservativo, argumentando 
cu e aprobacion original di 
mifepristone tabata defectivo 
pasobra e no a paga mucho 


tino riba e problemanan di 
siguridad cu e pildo. 


El a cita un di e estudio- 
nan por medio di declara cu 
mifepristone ta causa “hopi 
efectonan intenso.” E huicio 
tambe a cita e segundo estu- 
dio por medio di splica con 
dokternan anti-abortus tin e 
derecho pa trece nan caso di- 
lanti hues—en bes di mustra 
cu nan a haya daño directa- 
mente pa via di un producto, 
e hues a bisa cu abortus med- 
ico ta causa presion y stres 
enorme” riba dokternan. 


Hopi expertonan legal y pro- 
fesionalnan medico tabata 
hopi skeptico di e argumen- 
tonan y e estadisticonan cita 
den e decision di e hues, y un 
corte di apelacion federal a 
anula algun parti di e huicio 
den zomer aña pasa. 


Lotto ta introduci Multi-X ariba Big 4 tambe! 


Diahuebs 8 di februari 
2024, Lotto, E Loteria di 
Aruba, ta contento di por 
anuncia cu desde diabi- 
erna 9 di februari e tan 
gusta Multi-X tambe ta 
obtenibel cu e wega di Big 
4! Multi-X ta duna bo e 
oportunidad pa multipli- 
ca bo premio te cu cinco 
biaha! 


Abo ta cla pa multiplica bo 
premio awo tambe cu Big 4? 
Big 4 ta un wega di 4 cifra for 
di 0 – 9, cu sorteo di merdia y 
anochi, pues ta invita pueblo 
di Aruba pa pasa cumpra nan 
ticket pa e sorteo di diabierna 
merdia of anochi. Bet ta cum- 
insa desde 0.50 te cu 35 florin 


(35 pida) y e prome premio di 
Big 4 ta 5.000 florin. Multi-X 
ta duna bo e oportunidad di 
gana bo premio di Big 4 mas 
un extra chens, multiplica bo 
premio di Big 4 te cu dobel, 
tripel of cinco biaha mas. 


‘Multi-X’ a wordo introduci 
cu e wega di Lucky 3 cu ta un 
wega di 3 cifra, despues cu 
Multi-X a haya un gran acep- 
tacion, a introduci’e ariba e 
wega di Catochi y awo ta in- 
troduci Multi-X ariba Big 4 
tambe, dunando bo e chens 
pa multiplica bo premio! 


Con pa hunga? 
Bo ta cuminsa na cumpra bo 
Big 4 cerca bo rebendedo di 


Lotto preferi of bishita Lot- 
to Online. Bo ta scohe bo 4 
cifranan for di 0 – 9 mas bo 
suma di bet, y pidi bo re- 
bendedo pa agrega e Multi-X 
na bo compra di Big 4, cual 
lo bira e mesun suma cu bo a 
bet pa Big 4. Si bo a cumpra 
1 florin na Big 4 y bo a agrega 
Multi-X, 
automaticamente 
Multi-X lo costa 1 florin tam- 
be y bo ticket lo costa total di 
2 florin. 


Durante sorteo di Multi-X 
si e bala FP sali, bo ta gana e 
premio di Big 4 y bo ta haya 
un chens extra pa e siguiente 
sorteo di e mesun orario. Si 
bo gana e prome premio y si 
sali e bala X2, bo ta gana dobel 
di e prome premio di Big 4 
cu lo bira 10.000 florin (5.000 
x2), si sali un bala X3 e prome 
premio ta bira tripel cu lo bira 
15.000 florin (5.000 x3), anto 
si sali X5 e ta bira cinco biaha 
mas y bo a gana 25.000 florin 
como prome premio (5.000 
x5). Y asina ta conta pa ora bo 
hunga 3 cifra tambe di Big 4. 


Busca bo Big 4 y multipli- 
ca bo premio cu Multi-X, 
multiplicando bo suerte den 
2024! Sintonisa na e sorteo 
cu ta pasa tur dia 2:30pm 
y 7.45pm, y diadomingo 
2:00pm. 


Lotto, E Loteria di Aruba tin 
diferente wega, Catochi, Big 
4, 1-OFF, Zodiac, Wega di 
Number di Korsou di Lotto, 


Lucky 3, Multi-X, Lotto di 
Dia, Lotto 5, Mini Mega cu 
su Mega Plus y e diferente 
weganan di Raspa y Gana y 
Instacash. Cumprando Lotto 
bo ta contribui na deporte 


riba nos isla. E meta ta pa or- 
ganisa loteria, cambia bida di 
su hungadonan y na mes mo- 
mento inverti den deporte lo- 
cal pa medio di donacionnan 
na e comision di subsidio. 

Candidato di Corsou pa parlamento Europeo 


(CuraçaoChronicle) - Cu- 
rasoleño Kenville Klein- 
moedig a anuncia su can- 
didacia 
pa 
Parlamento 
Europeo 
representando 
e 
partido 
GroenLinks/ 
PvdA. Esaki ta loke e par- 
tido a revela riba dialuna. 


Kenville Kleinmoedig, naci 
na Corsou, a muda bay biba 
na Hulanda pa e sigui su es- 
tudio cu un bachelor den 
administracion di negoshi y 


un master den gobernacion 
internacional 
y 
Europeo. 
Segun e comite di candi- 
dato di GroenLinks/PvdA, 
Kleinmoedig ta un “activista 
politico comprometi y or- 
ganisador. E ta un persona cu 
ta boga fuertemente pa y tin 
un vision cla pa loke ta trata 
e partinan Caribense di e Re- 
ino den politica Europeo y 
vice versa.” No tin hopi Cu- 
rasoleño riba e lista di candi- 
dato pa partidonan politico 


na Hulanda. 


Esaki ta marca e di 10 elec- 
cion directo di e Parlamento 
Europeo y e prome eleccion 
desde cu Reino Uni a sali for 
di e Union Europeo. E Par- 
lamento Europeo su eleccion 
lo tuma luga for di dia 6 di 
juni te dia 9 di juni, cu Klein- 
moedig posiciona na e di 18 
luga. 


Fiscalnan Hulandes ta exigi 11 aña den prizon pa dokter acusa di 
venena su propio yiunan 


(NLTimes) - Ministerio 
Publico (OM) di Hulanda 
a exigi 11 aña den prizon 
na corte di Utrecht dia- 
mars contra sarah V. di 37 
aña pa intento di asesina 
su yiu recien naci, den aña 
2020, y agresion empeora 
pa cierto factornan di su 
yiu homber recien naci na 
aña 2016. Ambos yiu taba- 
ta cerca di fayece segun e 
OM. 


E exigencia, cual a manda 
olanan di shock den corte, a 
sigui oranan di argumento 
for di dos oficial di husti- 
cia den cual nan a splica den 
detaye cu e sospechoso, un 
dokter di Utrecht, intencio- 
nalmente a actua den contra 


di e salud di su yiunan. V. ta 
nenga esaki cual ta haci cu 
su intencionnan no ta cla. 
Expertonan cu a examina e 
sospechoso no por a identi- 
fica ningun desorden den su 
personalidad. OM ta kere cu 
e mester para completamente 
responsabel di su accionnan. 
Segun fiscalia, esaki ta un caso 


di abuso di mucha pa medio 
di falsifica sintomanan, tambe 
conoci como e sindrome di 
Münchausen. Den e caso aki, 
e ta concerni causa of empeo- 
ra un malesa den un mucha. 
Parcialmente a causa di esaki, 
e caso contra V. ta uno suma- 
mente compleho. E mucha 
cu a nace sumamente pre- 


maturamente aparentemente 
a bira malo pa motibo cu V. 
sistematicamente y delibera- 
damente a venena su lechi di 
pecho entrega na hospital cu 
remedi cu ta causa diarrhea. 
V. tabata bebiendo e remedi 
en cuestion, loperamide, a 
causa di un desorden cronico 
den su intestino. E fiscal ta 
acusa e sospechoso di intento 
di asesinato y preparacion pa 
comete un asesinato. 


Adicionalmente, 
e 
yiu 
homber a experiencia prob- 
lemanan di crecemento y 
problemanan den su intes- 
tino. E mester a bay hospital 
frecuentemente y a ricibi op- 
eracion den varios ocasion. V. 
a provee informacion falso pa 


añanan, nificando cu tabatin 
varios procedura innecesario 
y incorecto haci riba e mucha. 
OM a bisa cu e sospechoso 
tampoco a sigui e conseho 
medico adecuadamente y no 
a duna e mucha cuminda ad- 
ecuadamente. 


V su abogadonan, ken tabatin 
cu provee nan defensa riba 
diahuebs a pidi pa pospone 
esaki cu un dia. Nan tabata 
sinti abruma pa e argumen- 
tonan extenso di OM tocante 
e yiu homber. Corte a honra 
e peticion aki. Como resul- 
tado, e proceso lo keda com- 
pleta proximo siman cu corte 
den plan di tin un veredicto 
pa dia 19 di maart. 


Minister Silvania ta ignora Parlamento y curpa consehero cu reforma 
den sector di wega di placa 


(CuraçaoChronicle) 
- 
Minister di Finanzas Ja- 
vier Silvania lo sigui cu 
reforma 
controversial 
dentro di e sector di wega 
di placa sin aprobacion di 
parlamento apesar di ob- 
hecion serio di Conseho 
Economico y Social (SER) 
y Raad van Advies. 


Gaming 
Control 
Board, 
cual no tin autorisacion bao 
e legislacion actual, ya caba 
a otorga e prome licencia na 
White Star BV, un subsid- 
iario di Rhino Entertainmnt 
Group. E accionnan aki ta 
trece dilanti preguntanan to- 
cante con legal e accionnan di 
e minister y ex regulador ta. 


Raad van Advies a declara cu 
e ley pa LOK no ta alinea cu e 
principionan constitucional y 
ta pone den riesgo e indepe- 
nencia financiero rekeri pa e 
autoridad di gaming. Un re- 
consideracion di e sistema ta 


necesario pa un implemen- 
tacion coherente. Esakinan 
ta obhecionnan fundamental 
rekeri pa un amienda detaya 
pa e ley, e Conseho a splica. 


Apesar cu LOK te ainda tin 
cu ricibi aprobacion for di 
parlamento, GCB a tuma pa- 
sonan pa medio di distribui 
licencianan y stempel entre 


casinonan online. E accion 
di ambos e minister di GCB 
ta fuera di e procedura y leg- 
islacion usual, cual ta kita e 
confiansa riba e proceso legal 
parlamentario. Cedric Piet- 
ersz, e director recientemente 
nombra di GCB a papia di 
un “periodo transformativo” 
pa e sector di wega di placa 
di Corsou y ta enfatisa e im- 


portancia di Corsou como un 
hurisdiccion tip di weganan 
di placa. Sinembargo, e ac- 
cionnan prematuro di GCB 
y e acto di ignora e curpanan 
di conseho ademas di par- 
lamento ta pone un sombra 
riba e transformacion aki. 


Otorga e prome licencia na 
White Star BVy e otorga- 


cion di 3 stempel digital pa 
otro companianan di wega di 
placa, hasta prome cu e leg- 
islacion nobo ser adopta, ta 
habri e porta pa mas compli- 
cacion legal y administrativo. 
Esaki ta delinea e necesidad 
pa un metodo transparente 
y legalmente coherente den 
reforma e sector di wega di 
placa. 


E situacion aki ta haci yama- 
do pa atencion inmediato for 
di parlamento y otro autori- 
dadnan relevante pa sigura e 
integridad di Corsou su leg- 
islacion di wega di placa y 
confiansa den e agencianan 
di gobierno. E ta crucial pa e 
minister y GCB reconsidera 
y colabora di cerca cu parla- 
mento y e curpanan di con- 
seho pa desaroya un cuadro 
regulatorio husto, legal y 
efectivo pa e sector di wega di 
placa na Corsou. 

Negociacionnan pa forma gabinete Hulandes ta cay; NSC ta retira for 
di discusionnan 


(NLTimes)—Ta 
parce 
cu e discusionnan di for- 
macion di gabinete na 
Hulanda a cay den otro 
diamars anochi, como cu 
lider di NSC, Pieter Om- 
tzigt, a retira for di e ne- 
gociacionnan, segun AD y 
NOS a reporta. 


Omtzigt a indica cu e ronda 
di discusion actual a caba 
mayormente, y cu negocia- 
cionnan entre PVV, NSC, 
BBB y VVD a fracasa. Fuent- 
enan a bisa cu e discusionnan 
a caba den un fase “crucial” 
y “dificil” unda nan no por a 
surpasa nan diferencianan. 


E lider di NSC a nenga e 
posibilidad pa su partido 
forma un gobierno mayoria 
cu e otro tres partido. Om- 
tzigt a cita cu e “estado di 
finanzas publico” ta motibo 
pa su retiro, bisando cu e no 
por apoya un gobierno cu lo 
haci “promesanan bashi” na 
e pueblo Hulandes. Omzigt 
a indica cu su partido lo ta 
solamente dispuesto pa apoya 
un gabinete minoria cu PVV, 
NSC y BBB riba cierto asun- 
to, pero e no lo uni cu nan pa 
forma un gabinete. Tambe e 
lo ta dispuesto pa apoya un 
otro diferente gobierno cu 
por garna apoyo amplio den 


parlamento. 
Ronald Plasterk a haya sa to- 
cante e desaroyo aki den un 
mensahe manda via What- 
sApp. E ex-politico cu ta 
liderando e discusionnan di 
formacion a conta ANP cu e 
tabata “un tiki sorprendi” to- 
cante e “storia confuso” cu el 
a tende. 


E estado financiero di asun- 
tonan kisas no ta e unico mo- 
tibo pakico Omtzigt a retira 
Omtzigt a skirbi un carta na 
e miembronan di su partido 
pa bisa nan cu el a evalua 
“aproximadamente 20” carta 
for di varios oficina di go- 
bierno, algun cu informa- 
cion clasifica. El a bisa cu e 
informacion a mustra cu e 
gobierno Hulandes tabata 
enfrentando un situacion fi- 
nanciero mas dificil compara 
cu loke a kere prome. 


“NSC ta hopi sorprendi 
despues di e lesa e cartanan 
awe. NSC ta nota cu, desde 
awe, nos tin un expectativa 
hopi diferente riba finanzas 
pa e proximo añanan,” el a 
skirbi. “Bao di ningun cir- 
cunstancia lo NSC kier haci 
promesanan na e pueblo Hu- 
landes, cual e sa di antemano 
ta promesanan bashi cu cual 
no por ser cumpli durante e 


proximo periodo di gabinete. 
Bo no por crea siguridad so- 
cial cu kasteelnan den shelo.” 


Sinembargo, AD a nota cu e 
cartanan tocante e estado fi- 
nanciero di asuntonan a ser 
manda pa PVV, NSC, BBB 
y VVD den e ultimo siman 
di januari. “Pa awo, e trabao 
di NSC a ser completa den e 
ronda aki y e partido lo warda 
riba e rapport for di e infor- 
mante Plasterk,” Omtzigt a 
skirbi. 


Kisas no lo ser revela com- 
pletamente si NSC tabatin 
mas motibo pa retira for di 
e negociacionnan. E cuatro 
partidonan a negocia den un 
atmosfera tenso durante e 
ultimo simannan, marca pa 
comentarionan personal for 


di Wilders riba red social, 
y desconfiansa en general. 
Ora Wilders a regresa riba 
red social dialuna pa e cu- 
atro partidonan resolve nan 
diferencianan, lider di VVD, 
Dilan Yesilgöz y lider di BBB, 
Caroline van der Plas, a bay 
den acuerdo, pero Omtzigt a 
keda keto. 


Ronald Plasterk a invita e 
lidernan di tur cuatro par- 
tido na e reunion otro siman 
diamars anochi pa “conclui 
cu e discusionnan adecuada- 
mente,” el a bisa. Wilders ta 
spera cu Omtzigt lo acepta e 
invitacion. Segun e, Omtzigt 
ta debe e partidonan “y tambe 
Hulanda” un splicacion. 


E lidernan di PVV, VVD y 
BBB lo kier un splicacion for 


di Pieter Omtzigt tocante e 
retira diripiente di NSC for 
di e negociacionnan di forma- 
cion di gabinete. Segun Geert 
Wilders, Omtzigt a actua “cu 
falta di respet.” E lider di PVV 
a yam’e “straño cu un hende 
cu ta kere ta importante pa 
nos subraya e importancia di 
institucionnan den e cultura 
administrativo nobo lo man- 
da un mensahe y despues no 
presenta,” Wilders a bisa. 


E lider di PVV tambe a bisa 
cu Omtzigt tabata tumando 
e ruta di cobarde y cu esaki e 
ta habriendo e porta pa lider 
di GroenLinks-PvdA, Frans 
Timmermans. “Mi no ta kere 
esey ta parti di e interes na- 
cional. Ultimamente, e vota- 
donan kier un gabinete cen- 
tro derecho.” 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 

Ruta y secuencia pa Parada Escolar di 
Scolnan Secundario 


Diabierna awo, dia 9 di 
februari ta tuma lugar e 
Parada Escolar di Scol- 
nan Secundario na Oran- 
jestad. 


E ruta ta cuminsa na Aruba 
Entertainment Center Da- 
kota, pasa na Avenida Milio 
Croes, Vondellaan y ta ter- 
mina na Plaza Turismo (Lin- 
ear Park.) 


Secuencia di grupo: 
1. 
Mon 
Plaisir 
College 
MAVO – HAVO – VWO y 
Colegio Arubano 
2. La Salle College y Maria 
College Mavo 
3. Colegio San Antonio, Ce- 
que College y International 
School of Aruba 
4. Colegio EPI y Universi- 
dad di Aruba 


Destacadonan di Parada Di Mucha pa Carnaval 70 


SMAC a comparti riba 
su pagina di facebook cu 
e pueblo di Aruba e de- 
stacadonan di Aruba su 
parada di mucha pa e aña 
aki. Aki nos lo comparti 
cu boso algun di e resul- 
tadonan publica, pa duna 
nos muchanan e spotlight 
bon mereci pa nan gran 
trabao y contribucion na 
nos dushi carnaval. 


Pa loke ta trata Roadpiece 
Luhoso, na prome luga a 
keda Kung Fu Kids di e grupo 
Champagne Kids y di e me- 
sun grupo a logra tuma e di 
dos luga cu e tema Super Ma- 
rio. Na tercer luga cu hopi 
orguyo a keda TOB Kids cu 
e tema Seize Your Moment. 


Sinembargo, den e mesun 
categoria di roadpiece, e 
Roadpiece Campeon tabata 
Roll With It di Empire kids 
na prome luga, Adventure 
in Amazonia di Don Flip na 
di dos luga y Seize Your Mo- 
ment di TOB Kids na tercer 
luga. 


Den e categoria di Carosa 
Luhoso, na prome luga a 
keda Mama Coco di TOB 
Kids, sigui pa Universal di 
Champagne Kids y Nos Sto- 
ria Di Carnaval di Centro di 
Bario Noord na tercer luga. 
Pa Carosa Campeon, a keda 
Mama Coco di TOB Kids 
na prome luga, Empire Kids 
di Empire na segundo luga y 
Coco di TOB Kids na tercer 


luga. Ora ta trata di Massa 
Campeon, e ganador a re- 
sulta di ta Champagne Kids 
y pa Massa Ambiente e gana- 
dor tabata Don Flip Carnival 
Group. 


Dancing Queen di e Parada 
Di Mucha pa nos Carnaval 
70 tabata Nima Whitfield di 
Little Groovers y e Dancing 
King tabata Darson Naar di 
TOB Kids. 


E premio pa Grupo di Mucha 
di Aña a bay pa Champagne 
Kids Carnival Group. 


Un pabien na tur e ganador- 
nan y un danki pa tur nan 
esfuerso haci pa un dushi y 
bunita Carnaval 70. 

Acecilia William Pierre 
Cook 
F&B-Kitchen 


Angela Pochettino 
Concierge 
Front Office 


Bluette Ball 
Starting First Cook 
F&B-Kitchen 


Carlos Zuleta Restrepo 
Bartender 
F&B 


Elston Cilie 
Executive Housekeeper 
Housekeeping 


Hansraj Dyal 
Technician 
Maintenance 


Ignacio Ortiz Galeano 
Asst. Resort Manager 
Management 


Johnny Chan 
Houseman 
Housekeeping 


Jose Luis Leanez 
Server 
F&B 


Juan Vasquez 
Breakfast Server 
F&B 


Karen Cousins 
Bartender 
F&B 


Lorna Edwards 
Housekeeping Sup 
Housekeeping 


Manuel Paula Salado 
Server 
F&B 


Marie Noncent 
Sr. Room Attendant 
Housekeeping 


Mayra Tromp-Ras 
Concierge 
Front Office 


Mitchell Goeldjar 
Reservations Manager 
Reservations 


Natasha Chambers 
Breakfast Server 
F&B 


Rik van der Berg 
Resort Manager 
Management 


Ruth Andrade 
Sr. Room Attendant 
Housekeeping 


Simone van Bokhoven 
Front Office Manager 
Front Office 


Vincent Croes 
Server 
F&B 


Yolanda Reyes 
Server 
F&B 


Adelaida Ventura-Figaroa 
Steward 
Kitchen 


Alexandra Mardi 
Laundry Attendant 
Housekeeping 


Arlyne Thode 
Concierge 
Front Office 


Brooke Banton-Diaz 
Housekeeping Supervisor 
Housekeeping 


Christian Garcia 
Server 
F&B 


Rigueuse Etienne 
Sr. Room Attendant 
Housekeeping 


Francisco Santana Navarro 
Concierge 
Front Office 


Georgia Golding-Brown 
Sr. Room Attendant 
Housekeeping 


Gregorio Villones 
Bartender 
F&B 


Luz Arenas-Osorio 
Seamstress 
Housekeeping 


Madeline Gower-Fernandez 
Sr. Concierge 
Front Office 


Maria Araujo-Ramirez 
Laundry Attendant 
Housekeeping 


Maria de los Santos 
Cook 
F&B-Kitchen 


Mirna Maduro 
Server 
F&B 


Orville Duffus 
Captain Beach Attendant 
F&B 


Oslin Wolff 
Houseman 
Housekeeping 


Robert Doyley 
Bartender 
F&B 


Aldrick Pontilius 
Sr. Bartender 
F&B 


Beverley Reed 
Towel Hut Attendant 
Housekeeping 


Charmante Rempart 
Sr. Room Attendant 
Housekeeping 


Dherik Faria 
Sr. Technician 
Maintenance 


Eric Davelaar 
MIS Manager 
IT 


Janice Smart 
Server 
F&B 


Jasmine Miller 
Sr. Room Attendant 
Housekeeping 


Marie Celie Gabriel 
Sr. Room Attendant 
Housekeeping 


Marjorie de Windt 
Cook 
F&B-Kitchen 


Nakarid Ochoa 
Captain Server 
F&B 


Solanges van der Linden 
Sr. Room Attendant 
Housekeeping 


Anel Villafana-Molina 
Sr. Breakfast Server 
F&B 


Brendolyn Bennett 
Sr. Turndown Attendant 
Housekeeping 


Esmaral Bonner 
Towel Hut Attendant 
Housekeeping 


Marguerita Doyley 
Sr. Breakfast Server 
F&B 


Leoneda Tejeda 
Sr. Room Attendant 
Housekeeping 


Nancy Bolano 
Assistant Cook 
F&B-Kitchen 


Asociadonan Renombra di Bucuti & Tara Beach Resort ta Celebra nan Hubilario 


EAGLE BEACH, Aruba – Feb. 7, 2024 
– Bucuti & Tara Beach Resort, Aruba 
orguyosamente ta honra su asocia- 
donan dedica door di conmemora 
nan Hubilario, variando di 5 te cu 
mas di 25 aña di excelencia den ser- 
vicio. E celebracion aki ta refleha e 
lealtad y compromiso di Bucuti & 
Tara su Asociadonan y ta subraya e 
reputacion di e hotel como un lugar 
di trabou excepcional. 


Ariba dialuna dia 5 di februari, durante e 
reunion general annual cu tur Asociado, 
Bucuti & Tara a reconoce 56 Asociado 
den celebracion di nan hubilario. Di e 
grupo aki, 22 Asociado a marca nan di 5 
aña, 17 Asociado a alcanza nan di 10 aña, 
11 Asociado a celebra 15 aña, 4 Asociado 
a celebra 20 aña y 2 Asociado a celebra 
25 aña di empleo. Di e grupo aki, 61% 
di esnan reconoci tabata celebrando 10 
aña of mas cu e Hotel No. 1 di Aruba. 
Cu gratitud profundo y respet pa nan 
dedicacion, logro y añanan di servicio 
excelente, nos ta celebra e siguente ani- 
versarionan: 
5 aña: Elston Cilie, Angela Pochettino, 
Natasha Chambers, Mayra Tromp-Ras, 
Lorna Edwards, Karen Cousins, Sim- 
one van Bokhoven, Jose Luis Leanez, 
Johnny Chan, Marie Noncent, Mitchell 
Goeldjar, Yolanda Reyes, Bluette Ball, 
Juan Vasquez, Acecilia William Pierre, 
Manuel Paula Salado, Ruth Andrade, 
Hansraj Dyal, Vincent Croes, Carlos 
Zuleta Restrepo, Rik van der Berg, Ig- 
nacio Ortiz Galeano 
10 aña: Robert Doyley, Orville Duf- 
fus, Mirna Maduro, Georgia Golding- 
Brown, Adelaida Ventura-Figaroa, Oslin 
Wolff, Brooke Banton-Diaz, Rigueuse 
Etienne, Alexandra Mardi, Gregorio Vil- 
lones, Christian Garcia, Maria Araujo- 
Ramirez, Madeline Gower-Fernandez, 
Luz Arenas-Osorio, Francisco Santana 
Navarro, Arlyne Thode, Maria de los 
Santos 
15 aña: Marie Celie Gabriel-Jean Bap- 
tiste, Charmante Rempart, Dherik Far- 
ia, Solanges van der Linden, Nakarid 
Ochoa, Eric Davelaar, Jasmine Miller, 
Aldrick Pontilius, Beverley Reed, Mar- 
jorie de Windt, Janice Smart 
20 aña: Esmaral Bonner, Brendolyn Ben- 
nett, Anel Villafana-Molina, Marguerita 


Doyley 
25 aña: Nancy Bolano, Leoneda Tejeda 


Bucuti & Tara ta emplea 150 Asociadonan 
cu ta cuida su huespednan exigente na 
e propiedad di 104 camber. Di esnan, 
e promedio di empleo ta mas cu cinco 
aña. E dedicacion aki ta ilustra un con- 
sistencia cu ta wordo recompensa cu e 
premionan y certificacionnan mas halto 
mundialmente, un porcentahe halto di 
huespednan cu ta regresa y e demanda 
halto continuo pa reservacionnan manera 
ta comproba door di e ocupacion con- 
sistente di 97% henter aña di e hotel. 
"Pa ta e miho hotel di Aruba, y Tripadvi- 
sor su No. 1 Hotel den Caribe y No. 18 
den Mundo, e Asociadonan di Bucuti ta 
crucial y ta para central na Bucuti & Tara 
Beach Resort. Nan dedicacion y pasion 
ta instrumental y a contribui na nos exito 
y logronan atraves di e añanan," segun 
Ewald Biemans, Doño/CEO di Bucuti 
& Tara Beach Resort. "Mientras cu nos 
ta celebra e aniversarionan aki, nos ta 
refleha tambe riba e balornan cu ta haci 
nos hotel un lugar ideal pa traha – integri- 
dad, respet, excelencia, y un compromiso 
comparti pa sostenibilidad." 


Un lugar di empleo dedica na ex- 
ecelencia 
Bucuti & Tara ta ofrece mas cu solamente 
un lugar di empleo; e ta promove un 
ambiente di desaroyo unda empleadonan 
ta wordo balora, aprecia, y ta haya opor- 
tunidad pa crece tanto personal como 
profesionalmente. Cu un compromiso 
pa sostenibilidad, comunidad, y pa brinda 
huespednan cu experiencianan sin igual, 
Bucuti & Tara ta cultiva un cultura di 
excelencia y inclusividad. 


Como e prome y unico hotel certifica 
carbon-neutral den Caribe, e hotel ta 
adopta un enfoke holistico den cuido 
di su Asociadonan tanto personal como 
profesionalmente. Bucuti & Tara como 
un compañia local ta orguyoso di emplea 
Arubianonan y talentonan local na prome 
lugar y ta ofrece pakete di compensa- 
cion comprehensivo. Ademas di ta un 
propiedad trankilo y exclusivamente pa 
adulto, situa ariba e beach mas conoci 
den Caribe y ta un di hotelnan mas re- 
nombra den clasificacion mundial, pak- 
etenan di compensacion comprensivo ta 
inclui beneficionan manera; salarionan 
atractivo, un siman di trabou di 5 dia, 
7.5 ora pa dia, te cu 27 dia di vakantie 


pa aña, varios oportunidad pa bonus y 
incentiva, seguro di pension, seguro di 
salud, bista y dentista y seguro di bida, 
programa di bienestar di Asociado cu 
ta inclui membrecia na gymnan local , 
descuento na Tara Eco Supplies, y un 
supermercado renombra, y ta curasha 
Asociadonan pa spaar y ta inverti den sos- 
tenibilidad cu green loans pa por ehempel 
panelnan solar, medio di transportacion 
electronico y inverter. 
E trankilidad na trabou, e relacionnan cu 
coleganan ta crea cu otro y cu huesped- 
nan repetitivo y e hecho cu Bucuti & Tara 
ta un negoshi independiente cu ta wordo 
maneha pa un solo doño local cu ta in- 
verti no solamente den e negoshi pero 
masbien den su Asociadonan tambe, ta 
hasi cu Asociadonan ta descata den nan 
carera na Bucuti & Tara. 


Bo tambe ta interesa pa engrandece bo 
carera? Explora bo oportunidadnan pa 
cu bo carera na Bucuti & Tara! Pa mas 
informacion y aplicacion online bishita 
www.bucuti.com/careers of pasa person- 
almente na nos departamento di Recurso 
Humano. 


5 years 
10 years 
15 years 


20 years 
20 years 
20 years 
20 years 
25 years 
25 years 


20-25 years 

Bermuda: Taxistanan ta protesta pa falta di accion di minister 


(TheRoyalGazette) 
- 
Chauffeurnan di taxi frus- 
tra pa motibo cu nan no 
a ricibi un aumento den 
tarifa den dies aña a or- 
ganisa un protesta sponta- 
neo ayera mainta. 


Esaki lo ta e di tres protesta 
organisa pa miembronan di 
e Asociacion di Doñonan y 
Operadornan di Taxi di Ber- 
muda (BTOA) desde sep- 
tember di aña pasa. 
Nan a wordo yama pa uni pa 
e representantenan di otro 
industrianan, alegando cu 
nan no ta wordo consulta 
adecuadamente pa Gobierno 
tocante diferente asunto cu ta 
afecta nan medio di sosten. 
BTOA a invita su miem- 
bronan pa bini na Trans- 
port Control Department 
na Pembroke for di 7 or di 
mainta y tur vehiculo mester 
ta na luga pa 8:30 di mainta. 
Un vocero pa BTOA a bisa 
cu e accion aki ta tuma luga 


como reaccion riba un carta 
cu nan a ricibi for di Wayne 
Furbert, Minister di Trans- 
port, diabierna ultimo, prome 
cu e organisacion a yama pa 
un encuentro pa discuti ma- 
terianan di industria. 
BTOA a bisa cu nan ta spera 
cu e encuentro lo trata varios 
asunto, incluyendo e poten- 
cial pa chauffeurnan di taxi 
ricibi un aumento den tarifa. 
Sr. Furbert a contesta y bisa 
cu cualkier encuentro lo ta 
despues cu aprobacion pa 
un aumento den tarifa ta den 
luga pa 1 di april. 
Den su carta pa BTOA, Sr. 
Furbert a bisa: “Contrario na 
e sugerencia cu e ministerio 
no tabata presenta, nos a tene 
un serie di encuentronan cu 
BTOA 
specificamente 
pa 
discuti detayenan di esfuer- 
sonan di harmonisacion y 
modernisacion. 
“E cosnan aki tabata structura 
pa adresa varios aspecto po- 
tencial, incluyendo pero no 


limita na cambionan di des- 
pachamento, aumento den 
capacidad di carga, pago di 
permiso, reduccion di belast- 
ing riba nomina, etc. 
Meta durante e interac- 
cionnan aki tabata pa sigura 
cu BTOA tabatin un bon 
comprendemento di e inicia- 
tivanan. 
“Mirando boso preocupa- 
cion tocante e aumento im- 
minente, mi kier reitera cu e 
ministerio ta trahando activa- 
mente pa tin e aprobacionnan 
necesario na luga prome cu 1 
di april,” el a bisa. 
“Compronde e importancia 
di transparencia y comuni- 
cacion, mi kier sigura boso 
cu un bes nos haya e apro- 
bacionnan necesario, nos lo 
ta mas cu dispuesto pa reuni 
pa un encuentro dedica na 
discuti e aumento, manera 
tambe recapitula e detayenan 
di e esfuersonan di harmoni- 
sacion y modernisacion cu e 
miembronan. 


E encuentro aki lo duna un 
oportunidad pa clarificacion 
adicional, 
adresa 
cualkier 
pregunta persistente y sigura 
cu tur miembro ta bon in- 
forma. 
BTOA a skirbi na su miem- 


bronan riba 4 di februari 
despues di ricibi e carta for di 
Sr. Furbert, yamando pa tuma 
accion. Nan a bisa: “Nos ta 
haya nos mes na un crusada 
cu nos dialogo andando cu e 
minister y su ministerio. 


Jamaica: Di dos refugio 
nacional pa hende muhe abusa 
lo habri pronto 


(JamaicaObserver) - E di dos 
di un total di tres refugio na- 
cional cu Gobierno ta establ- 
ece pa acomoda muhenan cu 
ta victima di abuso, y nan yiu 
muhe, ta cla pa habri pronto. 


Secretario Permanente di Min- 
isterio di Cultura, Genero, En- 
tretenimento y Deporte, Denzil 
Thorpe, a revela e informacion 
aki mientras e tabata dirigi na 
e servicio di misa pa e Dia In- 
ternacional 
pa 
Eliminacion 
di Violencia Contra Muher 
(IDEVAW) ariba diamars. E 
servicio, cual a tuma luga na e 
iglesia di Constant Spring Road 
Church of God, a wordo ob- 
serva bao di e tema local: “Espa- 
cionan Mas Seguro pa Muhe y 
Mucha Muhe.” 


“Actualmente nos ta trahando 
riba e di dos refugio, cual mes- 
ter habri pronto y e di tres refu- 
gio, nos ta spera lo bin den e aña 
nobo,” Thorpe a bisa. 


E prome refugio a habri na 2020. 


Thorpe, kende a representa 
Minister di Portafolio, Olivia 
Grange na e servicio di misa, a 
remarca cu e establecimento di e 
refugionan ta den liña cu e Plan 
di Accion Strategico Nacional 
pa elimina violencia basa riba 
genero na Jamaica. 


El a bisa cu e di dos prioridad 
strategico di e plan ta rekeri pa 
Gobierno “proporciona e pro- 
teccionnan necesario, incluy- 
endo espacionan mas sigur pa 
muhe y mucha muhe.” Thorpe 
a remarca cu Gobierno a tuma 


un enfoke di cero tolerancia pa 
tur forma di violencia basa riba 
genero y ta comprometi pa im- 
plementa politica-, programa- y 
proyectonan relacion cu esaki.” 


El a agrega cu door di nan pro- 
grama robusto y integral di edu- 
cacion publico na henter e isla, 
nan ta reforsa e mensahe fuerte 
cu no tin excuus pa abuso. 
Thorpe a bisa cu tur hende tin e 
derecho fundamental pa ta liber 
di violencia, argumentando cu 
e medida berdadero di cualkier 
sociedad ta con e trata su ciu- 
dadanonan mas vulnerabel, in- 
cluyendo muhe-, homber-, mu- 
cha- y personanan di edad halto 
y e personanan cu discapacidad. 


El a haci un apelacion na organ- 
isacionnan basa riba fe pa traha 
hunto cu e Ministerio pa desafia 
y transforma radicalmente e cul- 
tura di normalisacion di violen- 
cia. 


“Esaki, nos ta kere, ta di impor- 
tancia critico si nos ta serio to- 
cante crea espacionan mas sigur 
pa tur muhe y mucha muher,” 
el a bisa. 


E observacion di IDEVAW riba 
diahuebs, 25 di november, lo 
marca e lansamento di e cam- 
paña di UNITE pa pone fin na 
violencia contra hende muhe, 
cual ta 16 dia di activismo cul- 
minando ariba Dia Internacio- 
nal di Derechonan Humano, 
10 di december. Thorpe a bisa 
cu durante e periodo aki, su 
Ministerio lo envolve e partinan 
principal interesa den un serie 
di actividad. 


Riba 1 di december, lo tin un 
tayer nacional di training pa first 
responders na violencia basa 
riba genero y lo envolve ofi- 
cialnan di violencia domestico, 
conseheronan di guia, di dis- 
tricto y pastornan. 

Husticia Argentino ta confirma cu Cristina Fernandez mester ser 
investiga pa caso di labamento di placa 


(EFE) – Tribunal Penal 
maximo di Argentina a 
rechasa un recurso di ex- 
presidente Cristina Fer- 
nandez (2007-2015) contra 
un sentencia cu a trek un 
resolucion di suspende di 
manera definitivo of tem- 
poral un causa pa e cual e 
ta ser investiga pa su pre- 
sunto colaboracion di la- 
bamento di placa. 


Camara Federal di Casacion 
Penal a rechasa e keho di e 
defensa di Fernandez den e 
causa denomina “La ruta del 
dinero K” pa loke a confirma 
e revocacion di suspension cu 
Camara Regional di Apela- 
cion a dicidi dia 28 di novem- 


ber di aña pasa, segun un fayo 
emiti dialuna ultimo. 
E causa denomina “La ruta 
del dinero K” cu a cuminsa 
na april 2013, tambe ta in- 


vestiga e ex-vice-presidente 
pa su presunto maniobra di 
labamento di placa a traves di 
e empresario di obranan pu- 
blico Lazaro Baez, ken a ser 


condena y cu e cual e fayeci- 
do 
ex-mandatario 
Nestor 
Kirchrner y Fernandez a tene 
un relacion cercano. 
Fernandez a ser beneficia cu 
un suspension di e caso dia 5 
di juni 2023, di otro banda, 
e organisacion no guberna- 
mental “Bases Republicanas” 
cercano na e partido di ex- 
presidente Mauricio Macri 
(2015-2019) a presenta como 
e acusador den e causa aki y a 
reclama e reincorporacion di 
e vice-presidente. 
“Bases Republicanas” a logra 
e reapertura di e caso 28 di 
november di aña pasa ora 
Camara Federal a revoca e 
suspension di e caso di Cris- 
tina Fernandez, y e causa a 


bay back na e hues Sebastian 
Casanello. 
Fernandez a presenta un 
keho contra e revocacion di 
e suspension di e caso, cu a 
ser rechasa dialuna ultimo, pa 
loke ta nifica cu e causa ta bay 
continua su caminda. 
Esaki ta un di e causanan cu 
ta involucra Fernandez, KEN 
6 di december 2022 a ser sen- 
tencia cu seis aña di prison y 
inhabilitacion permanente pa 
eherce funcionnan publico 
pa ta considera culpabel di 
administracion fraudulento 
di fondonan publico den e 
otorgamento di obranan pu- 
blico. E sentencia no ta firme 
ainda y el a apela. 


Ministerio Publico di Chile ta investiga causanan di e accidente den 
cual ex-presidente Piñera a muri 


(La Tercera) – Varios pro- 
ceso ta bin realisando pa 
establece e circunstanci- 
anan den cual e ex-man- 
datario a fayece mientras 
e tabata dirigi su helicop- 
ter den e Lago Ranco. 
Te awor ta tres e hipotesis 
cu Ministerio Publico tin: 
mal condicion climatico, 
un maniobra robes debi 
na poco visibilidad y al- 
gun molestia di salud cu a 
impedi Piñera di yega na 
su destino, su cas na Bahia 
Coique. Den e caso aki tin 
tres sobreviviente na unda 
nan testimonio ta clave. 


Minuutnan despues di 3or di 
atardi di diamars 6 di febru- 
ari, a traves di rednan social, a 


cuminsa surgi rapportnan di 
un helicopter den e cual e ex- 
presidente Sebastian Piñera 
tabata biaha y cu a cay den 
awanan di e Lago Ranco, na 
Region de Los Rios. 
Minuutnan despues e noticia 
a ser confirma pa fuentenan 
di gobierno, hunto cu ante- 
cedentenan cu tabata indica 
cu e persona ken a dirigi e 
pais pa dos biaha a fayece den 
un accidente. 
Di acuerdo cu e prome rap- 
portnan entrega pa Carabi- 
nero, e hecho a sucede 2or 
y 57 minuut di atardi, na e 
momento 
ey, 
efectivonan 
policial a ricibi un yamada for 
di guardia di Lago Ranco, cu 
tabata indica cu na e sector ey 
un aeronave a cay. Pa e mo- 


tibo ey, funcionarionan di e 
institucion y di Armada a bay 
te e luga pa verifica e alerta. 
Confirmando e anteceden- 
tenan, fiscal regional De Los 
Rios, Tatiana Esquivel, a dis- 
pone e apertura di un inves- 
tigacion pa aclaria e circun- 
stancianan den cual e acci- 
dente a ser produci. Tanto e 
como e fiscal na Rio Bueno, 
Rodrigo San Martin, a bay te 
e luga. 
Nan a instrui na Brigada di 
Homicidio y Laboratorio di 
Criminalistica di Polis di In- 
vestigacion y Gope di Cara- 
binero pa cuminsa investiga. 
Esaki, manera a ser indica 
caba, pa busca kico a sucede 
realmente. 
Despues di varios prueba 


realisa 
pa 
profesionalnan 
di Servicio Medico Legal 
(SML) di Valdivia, ayera a ser 


confirma cu e causa di morto 
di e ex-presidente ta cu el a 
muri hoga. 


Colombia: Petro ta insisti den un supuesto intento di golpi di Estado 


(DW) – Presidente di 
Colombia, Gustavo Petro, 
diamars ultimo a insisti 
den prepara e poblacion 
pa 
responde 
na 
un 
eventual “golpi di Estado.” 


“Presidencia 
a 
solicita 
organisa e coordinadornan 
di forsanan popular den cada 
municipio y departamento. 
Tur intento di golpi of 
violencia ta bay ser contesta 
pa 
mobilisacion 
popular 
general,” e hefe di Estado a 
skirbi riba su cuenta di “X.” 
Igualmente, a solicita na 
e gremionan di docente 
–cu awe ta bay haci un 
manifestacion pa presiona 
Corte Supremo pa eligi un 
fiscal nobo, pa reemplasa 
esun 
actual, 
Francisco 


Barbosa- pa yuda organisa 
“e coordinacion di forsanan 
popular.” 


“Un gobierno progresista 
no ta bay ataca husticia, pero 
si impunidad.” Petro a bisa 


y a agrega cu “e situacion 
actual no mester ta dirigi 
riba e presion pa cortenan,” 
supuestamente 
referiendo 
na 
e 
manifestacionnan 
programa. 
Petro a haci e referencia nobo 
di “golpi di Estado” despues 
cu a reuni cu presidente di 
Corte Supremo di Husticia, 
Gerson Chaverra, y cu vice- 
presidente di e tribunal halto 
aki, Octavio Tejeiro, cu ken 
a dialoga tocante “e urgencia 
di promove respet entre tur 
institucion y sector di e pais” 
pa salvaguardia e solidez di e 
democracia Colombiano.” 
3 di februari ultimo, Petro 
a acusa Barbosa di duna 
un “golpi di Estado,” ora a 
contesta for di un fake account 
di e red social X na unda a usa 


e nomber di e funcionario. 
“Loke e fiscal general ta busca 
ta un golpi di Estado bao e 
capa institucional, manera 
kier a haci na Guatemala y 
pa e mesun motibonan,” e 
mandatario a bisa, oranan 
despues di acusa e mesun 
funcionario 
di 
promove 
un supuesto “kibramento 
constitucional” pa sakel’e for 
di poder. 
Segun 
a 
expresa 
“e 
desesperacion 
pa 
alternancia 
democratico 
na Fiscalia ta hiba Barbosa 
pa golpia e progresismo 
y 
organisacionnan 
di 
trahadonan,” den referencia 
na e eleccion proximo di e 
fiscal nobo, ya cu esun actual 
ta caba su periodo dia 12 di 
februari awor. 

Skirbi pa Gregorio Wolff 
Intento pa baha e gobierno di Petro na Colombia 
Declaracion di Presidente Petro 


Den weekend cu a pasa 
Presidente di Colombia, 
Petro a saca un comunica- 
do den prensa di e inten- 
tonan di Fiscalia (Ministe- 
rio Publico Colombiano), 
cu ayudo di sectornan di 
narcotraficantenan y po- 
liticonan corupto, pa baha 
e presidente di Colombia, 
democraticamente 
eligi 
dor di pueblo. Petro ta 
haci apelacion na organi- 
sacionnan di derechonan 
humano, partidonan pro- 
gresista y organisacionnan 
sindical di Colombia y di 
mundo henter pa presta 
atencion na su denuncia, 
cu Fiscalia di Colombia a 
suspende contra tur regla 
y sin rason e canciyer Ley- 
va. 


Alvaro Leyva ta un politico, 
hurista, economista, defen- 
sor di derechonan humano 
y diplomatico. Motibu duna 
dor di fiscal ta e contrato pa 
traha paspoortnan nobo. Pero 
segun esnan conoci di e situ- 
acion di Colombia ta e hecho 
cu pronto lo tin un bishita di 
un delegacion di huristanan 
di Conseho di Seguridad di 
UNO, kendenan mester ser 
bon atendi y pa ricibi infor- 
macionnan corecto ariba con 
e desaroyonan di e acuerdo di 
pas na Colombia di 2016 ta 
sigui. Fiscal no kier pa e dele- 
gacion ricibi informacionnan 
valioso y corecto di un spe- 
cialista ariba Derechonan 
Humano. 


Narcotraficante si mag duna 
contribucion pa campaña po- 
litico, sindicato no 
Tambe ariba un investigacion 
contra e presidente di Co- 
lombia pa motibo di un con- 
tribucion di un Federacion 
Sindical pa e campaña politi- 
ca di Petro. Agentenan di Fis- 
calia den forma bruto a haci 
incursionnan dentro di sin- 
dicatonan, a uza presion pa 
testigonan acusa e presidente, 
tur sin exito. Tin casonan cu 
pa partidonan derechista si ta 
wordo declara legal, pero pa 
e partido di Petro, mesun ac- 
cion ta ser declara ilegal. Tin 
e caso, cu declaracionnan di 
un contribucion di un Nar- 
cotraficante, yama ñeñe, na e 


partido cu a nombra e fiscal, 
sin ningun investigacion, e 
caso ñeñe ta ser declara le- 
gal. Pues pa narcotraficante 
ta legal pa duna contribucion, 
pero sindicato progresista 
NO. 


Petro, den su declaracion ta 
bisa cu e mester alerta mun- 
do cu mafianan a coy poder 
den fiscalia y su lucha ta pa 
kibra e poder aki. 


P’esey Presidente Petro a pidi 
e pueblo Colombiano pa ta 
alerta, cu mobilisacionnan 
masal di pueblo pa kita e 
poder mafioso y trece bek 
e decencia cu mester reina 
den Husticia na Colombia. 
Su partido Pacto Historico a 
yama demonstracionnan ma- 
sal den tur e ciudadnan gran- 
di na Colombia, diahuebs 8 
di februari 2024. 


Lawfare 
E tema aki a bini dilanti den 
e caso aki contra Presidente 
Petro na Colombia y cual 
ta ser uza hopi contra politi- 
conan progresista na mundo, 
pero mas special na Latino- 
America, unda ta uza husti- 
cia como herment politico pa 
elimina oponentenan politico 


na un momento oportuno. 
Pues un sorto di mecanis- 
mo cu ministerio publico, 
hunto cu prensa y oposicion 
ta manipula y formula caso- 
nan falso, basa ariba corup- 
cion. Esakinan pa ilegalisa y 
prohibi lidernan progresista 
(iskierdista) pa participa den 
e proceso politico. 


Lawfare ta un Soft Coup 
Lawfare ta wordo yama tambe 
Soft Coup. Un coup (toma 
di poder) mas suave. Sigur si 
nos analisa e golpinan di es- 
tado na Latino America di e 
decadanan 50, 60, 70 y 80 di 
siglo pasa, unda cienmilnan o 
miyonnan di morto a cay. 


Tin hopi casonan di Lawfare 
conoci den e siglo aki mane- 
ra: 
Actual presidente di Brazil, 
Lula , pa e no ta un candi- 
dato presidencial contra Jair 
Bolsonaro, na 2018, Fiscal na 
Brazil a trece acusacionnan 
falso y Lula mester a bay pris- 
on pa basta tempo. Nunca 
Lula a presenta dilanti di un 
Hues pa defende su caso. A lo 
largo Lula a sali liber di tur 
acusacion y despues a sali eli- 
gi como presidente di Brazil. 


Caso di Evo Morales, kende a 
gana eleccion cu mas di 10% 
di bentaha ariba su contrin- 
cante, pero cu acusacionnan 
infunda di corupcion mester 
a bandona su pais y bay den 
exilio na Mexico pa salba su 
bida. Den e siguiente elecci- 
on poco lunanan despues, su 
compañero di campaña, Luis 
Arce ta gana eleccion cu ben- 
taha grandisimo. 


E caso di Christina Kirchner, 
Ex-presidente di Argentina, 
kende a ser prohibi pa partic- 
ipa den eleccion pa presiden- 
te. Igualmente Ex-presidente 
di Ecuador Raphael Correa, 
kende a ser prohibi pa drenta 
Ecuador y mester a bay den 
exilio na Belgica. 


Recien ta e caso di Pedro Cas- 
tillo, e presidente Izkierdista, 
kende na 2021 a gana elecci- 
on presidencial na Peru, pero 
na december 2022, a base di 
manipulacionnan di su vice- 
presidente Dina Baluarte y 
Fiscal(Procurador 
General) 
Benavides a ser baha como 
presidente y hinca den pris- 
on, sin cu Presidente Pedro 
Castillo a aparece dilanti di 
un Hues pa defende su caso. 
Benavides a ser nombra Fis- 


cal interino na 2022, spe- 
cialmente pa investiga Presi- 
dente Castillo. Na december 
2023, Benavides a ser baha 
como fiscal pa motibonan di 
actonan coruptivo. 


A pesar di manifestacionnan 
grandi y rechaso grandi di 
pueblo contra Baluarte, Pe- 
dro Castillo ta den prison ai- 
nda. 


Asina tin mas casonan di 
Lawfare na Latino-America y 
na mundo. 


Otro hecho conoci ta cu 
despues di analisa e caso- 
nan di lawfare, casi semper e 
mannan scur di USA ta meti. 
Igualmente manera tabata e 
casonan di e golpinan di esta- 
do di siglo pasa, den siglo 21, 
Merca no ta tolera presiden- 
tenan progresista na Latino- 
America. 


Pues ora analisa e situacion 
na Colombia, e ta uno hopi 
serio, unda Pueblo a eligi 
un Presidente Iskierdista, pa 
caba cu tur actonan di ban- 
dides, caba cu bagamunderi- 
anan di politica derechista y 
trece un politica mas humano 
cu medidanan social na bien- 
estar di full e pueblo Colom- 
biano. 


Mundo politica di derecha na 
Colombia, encabesa pa Fisca- 
lia, yuda pa prensa derechista, 
no kier acepta e situacion 
nobo na Colombia. P’esey e 
intentonan di Lawfare contra 
Petro. 

Hefe nobo di agencia di tempo di Nacionnan Uni ta bia cu calentamento 
global su velocidad ta acelerando 


(AP) - E hefe nobo di 
World 
Meteorological 
Organization a bisa cu e 
ta mira cu e velocidad di 
cambio di clima causa pa 
ser humano ta aceleran- 
do y cu e calentamento a 
causa mas daño den parti 
Arctico di Norte America 
y 
Europa, 
comentando 
riba 2 problemanan cu ta 
dividi e cientificonan di 
clima. 


Den su prome entrevista 
desde cu el a drenta oficina 
dos luna atras, Secretario- 
General di WMO Celeste 
Saulo a conta The Associated 
Press cu aunke su agencia a 
bisa cu aña pasa tabata 1.40 
grado Celsius riba e nivel- 
nan pre-industrial, mundo 
mester “sigui cu su ambicion 
di purba no yega 1.5” grado 
Celsius na un base mas largo, 
no solamente un aña. “Nos 
tin un moda cu ta hopi preo- 
cupante. E moda ta hopi cla.” 


Saulo a bisa cu mundo mester 
actua lihe pero tambe a bisa 
cu tin forsanan economico 
hopi poderoso cu ta mantene 
esaki leu for di pasa. Esfuer- 
sonan slow pa combati cam- 
bio di clima “no ta tocante di- 
plomacia, e ta tocante poder 


y economia,” Saulo a bisa 
durante un break na reunion 
di e sociedad American Me- 
teorological Society na Balti- 
more. “Nos ta kedando atras 
di nos obhetivonan a causa di 
nos interesnan economico, 
cu ta tras di loke nos sentido 
comun, nos diplomacia y nos 
cientificonan ta señalando.” 


Aña pasa ex cientifico di cli- 
ma di NASA James Hansen 
y otronan a publica un es- 


tudio bisando cu e clima no 
ta solamente birando mas 
cayente, sino e velocidad di 
e cambio aki ta acelerando. 
Un di dos estudio a haya cu e 
nivel di cayente den oceano, 
unda mayoria di planeta Tera 
su energia ta warda, ta au- 
mentando na un velocidad 
hopi mas lihe cu antes. Otro 
cientificonan ta den desacu- 
erdo cu esaki, bisando cu 
calentamento te ainda ta na e 
velocidad cu a premira. 


Saulo a bisa cu e ta mira e 
aceleracion cu Hansen ta pa- 
piando di dje, specialmente 
basa riba investigacion di 
algun ekipo di ciencia di 
WMO. El a bisa cu loke ta 
preocupa su persona ta cu 
e no sa kico esaki ta nifica 
pa e futuro. “Nos no ta na e 
punto aki den termino di nos 
comprendimento cientifico 
tocante e implicacionnan di 
e aceleracion aki. Nos no ta 


compronde completamente 
con esaki lo evoluciona,” 
Saulo a splica. 


E tabata hefe di Argentina su 
oficina meteorologico, a bisa 
cu loke ta preocupa su per- 
sona mas ta loke ta pasando 
den ambos ‘pole’, cu ocean- 
onan birando mas cayente, ijs 
ta smelt y sociedad ta agrega 
mas gas cu ta wanta e calor. 


Den otro area di e debate en- 
tre cientificonan, Saulo a bisa 
cu e ta mira un conexion en- 
tre calentamento global au- 
menta den e partico Arctico 
y e brotenan di frio profundo 
na Norte America y Europa, 
hopi biaha referi manera e 
‘vortex polar’ scapando su 
area normal den parti noord. 
Loke ta pasando ta cu e dife- 
rencia entre e temperaturan- 
an di winter den arctico y e 
‘mid-latitudes’ no ta mesun 
grandi maner e tabata, y esaki 
ta causa cambionan mas fre- 
cuente. 


“E ta un preocupacion grandi, 
particularmente den e hemis- 
ferio noord pa motibo cu e 
area continental ta exponi y 
asina hopi hende ta biba den 
dje,” Saulo a comenta. 


Meta ta bisa cu e lo label imagennan genera cu AI riba Facebook y 
Instagram 


(AP) - Usuarionan di 
Facebook y Instagram lo 
cuminsa mira label riba 
imagennan genera pa AI 
cu ta aparece riba rednan 
social, parti di un inicia- 
tiva den e industria di tec- 
nologia pa por separa loke 
ta real di loke no ta real. 


Meta a bisa diamars cu e ta 
trahando cu partnernan den 
industria riba standard tec- 
nico cu lo haci hopi mas facil 
pa identifica imagen y even- 
tualmente video y audio gen- 
era pa hermentnan di inteli- 
gencia artificial. Loke te ainda 
mester mira ta con bon e lo 
traha na un momento unda 
ta hopi mas facil cu nunca pa 
haci y distribui imagen gen- 
era pa AI cu por causa daño, 
for di mal informacion to- 
cante eleccion te na potretnan 
intimo sin consentimento di 
celebridadnan. 


“E ta un tipo di señal cu 
nan ta tumando na serio cu 
e hecho cu cu e generacion 
aki di contenido falso online 
ta un problema pa nan plata- 


forma,” Gili Vidan, un profe- 
sor asistent di informacion di 
ciencia na Cornell Univer- 
sity a splica. E lo ta “bastante 
efectivo” den categorisa un 
porcion grandi di contenido 
genera pa AI cu hermentnan 
comercial, sinembargo esaki 
no ta hopi probabel di catch 
tur cos, el a comenta. 


Meta su president di asun- 
tonan global, Nick Clegg, no 
a specifica diamars cu e label 
lo aparece pero abisa tambe 
cu esaki lo ta den “lunanan 
binidero” y den diferente 
lenguahe, notando cu “un 
cantidad importante di elec- 
cionnan cu ta tumando luga 
rond di mundo. Pa motibo cu 
e diferencia entre contenido 
humano y sintetico ta bruha, 
personanan kier sa unda e 
linea ta,” el a splica den e 
publicacion. 


Meta ya caba a pone un label 
“crea cu AI” cu imagennan 
realistico crea pa su propio 
herment, sinembargo mayo- 
ria di e contenido genera pa 
AI inundando su rednan so- 


cial ta bini for di otro fuente. 
Un cantidad di colaboracion 
den e industria di tecnologia, 
incluyendo e iniciativa Con- 
tent Authenticity Initiative 
lidera pa Adobe, ta trahando 
pa crea e standard. Un em- 
puhe pa label digital di con- 
tenido genera pa AI tambe ta- 
bata parti di un ordo ehecuti- 
vo cu President Mericano Joe 
Biden a firma den october. 


Clegg a bisa cu Meta lo cum- 
insa traha riba label “imagen- 
nan di Google, OpenAI, Mi- 
crosoft, Adobe, Midjourney y 
Shutterstock mientras nan ta 


implementa nan plan pa agre- 
ga metada na imagennan crea 
pa nan hermentnan.” Google 
a bisa aña pasa cu e labelnan 
di AI ta bini YouTube y otro 
plataformanan. “den e lunan- 
an binidero, nos lo introduci 
labelnan cu ta informa e usu- 
ario ora cu e contenido real- 
istico cu nan ta mirando ta 
sintetico,” CEO di YouTube 
Neal Mohan a reitera un aña 
prome cu e publicacion dia- 
mars. 


Un preocupacion potencial 
pa e consumidornan ta si e 
plataformanan di tecnologia 


bira mas efectivo den iden- 
tifica contenido genera cu AI 
for di un set di proveedornan 
comercial mas grandi sinem- 
bargo lo faya den identifica 
kico a ser traha cu otro her- 
mentnan, creando un sentido 
falso di siguridad. “Tin hopi 
cu lo depende riba con esaki 
lo ta comunica pa e plata- 
formanan na e usuarionan,” 
Cornell’s Vidan a expresa. 
“Kico e marca aki ta nifica? 
Cu con hopi confiansa mi 
mester tuma esaki? Kico su 
ausencia mester bisami?” 


A18 deporte 

Barcelona ta hiba Zenit corte a causa di un bonus di 525,000 cu no a 
ricibi despues di clubnan Ruso su prohibicion di UCL 


(AP) - Barcelona lo hiba 
Zenit St. Ptersburg na de- 
porte su corte mas halto a 
causa di un pago di bonus 
cu nan a perde despues cu 
e club Ruso a ser prohibi 
for di e Liga di Campeon- 
nan despues di Rusia su 
invasion di Ucrania. 


Barcelona ta bisa cu Zenit ta 
debe Barcelona 525,000 dol- 
lar a causa di un clausa den 
e trato di transferencia cu a 
mira Malcom di Brazil uni e 
club Ruso na aña 2019. E tra- 
to aki ta rekeri pa Zenit paga 
Barcelona 
525,000 
dollar 
cada biaha cu nan cualifica pa 
e etapa di grupo den e Liga di 
Campeonnan den un tempo- 
rada unda Malcom a hunga 
por lo menos mita di e we- 
ganan domestico den e liga. 
Sinembargo FIFA a declara 


aña pasa cu Zenit no mester a 
paga e placa aki pa motibo cu 
nan a ser exclui for di e tem- 
porada di Liga di Campeon- 


nan di aña 2022 pa aña 2023 
como parti di e prohibicion 
di UEFA riba clubnan Ruso, 
aunke el a gana e liga domes- 


tico pa cualifica den e compe- 
tencia. 


Corte di Arbitrahe pa De- 


porte (CAS) a bisa diaranson 
cu nan a pone un audiencia 
den plan dia 22 di maart pa 
resolve e disputa aki. Ze- 
nit a genera 41 miyon euro 
den ganashi den UEFA for 
di e etapa di grupo di e Liga 
di Campeonnan den e tem- 
porada di aña 2021 pa 2022, 
e ultimo participacion den e 
competencia. Den e decision 
di FIFA, hues Thulaganyo 
Gaoshubelwe a bisa cu Zenit 
no mester ser obliga “com- 
parti un ganashi economico 
cual nunca el a obtene.” 
Zenit a keda di acuerdo paga 
40 miyon euro ademas di bo- 
nus den futuro pa Malcom 
den augustus di aña 2019, 
Barcelona a bisa na e tempo 
di e transferencia. Zenit a 
bende Malcom juli ultimo na 
club Saudi Al Hilal for di 60 
miyon euro. 


Eskiado Ruso su excuus a ser rechasa pa huesnan den caso di doping 
Olimpico 


(AP) - Un dessert di 
Strawberry contamina pa 
su welo su medicamento 
di curason por a causa es- 
kiado di figura Ruso Ka- 
mila Valieva su resultado 
positivo den test di dop- 
ing, segun su abogadonan 
a argumenta na corte mas 
halto di deporte, cual a re- 
chasa e splicacion y a pro- 
hibi su persona pa 4 aña. 


Corte di Arbitrahe pa De- 
porte (CAS) riba diaranson a 
publica e veredicto di 129 pa- 
gina for di su 3 hues pa splica 


dicon nan a impone un pro- 
hibicion siman pasa contra 
Valieva, ken su caso di doping 
cu 15 aña di edad a impacta 
e Olimpiada di Beijing cu a 
tuma luga na aña 2022. E pa- 
labra “strawberry” ta ser mira 
43 biaha den e documento cu 
ta detaya dicon e huesnan a 
rechasa e argumento. 


E huesnan di CAS a ser pidi 
pa kere cu Valieva su welo 
“accidentemente a laga un 
pildo cay den e dessert mien- 
tras e ta preparando esaki of 
pa motibo cu tabatin residuo 


di e tablet riba e tabla cu el 
a usa pa prepara e dessert.” 
“Tabatin demasiado hopi fayo 
den e evidencia y demasiado 
preguntanan cu no a ser con- 
testa, pa e panel dicidi cu su 
storia ta mas probabel cu no,” 
e huesnan a skirbi. Valieva a 
test positivo pa e medicamen- 
to pa curason prohibi den un 
test haci na e campeonato 
Ruso dia 25 di december pa 
aña 2021. E resultado die test 
no a ser manda for di e labo- 
ratorio na Stockholm, Suecia 
te 6 siman despues durante e 
Olimpiada di Beijing. 


Valieva ya caba a participa den 
e evento di e ekipo, yudando 
e ekipo gana e medaya di oro 
y a ser permiti sigui competi 
den e competencia individual 
di hende muhe. Bao critica 


intenso, su presentacion yen 
di eror a baha na di ultimo 
luga. Atletanan cu test posi- 
tivo pa doping por scapa di 
un prohibicion si despues 
nan comproba cu nan no tin 
e fayo a causa di ingeri sub- 
stancia. E splicacion for di 
Valieva su abogado durante e 
Olimpiada tabata cu e ta acci- 
dentalmente contamina pa su 
welo su medicamento na cas 
di su famia na Moscu. Mas 
detaye a ser duna den e caso 
a bini na CAS den audiencia 
di apelacion cu ta ser organisa 
den sesionnan separa sep- 
tember utlimo y november 
na Lausanne, Switzerland. 


A sugeri den corte cu Valieva 
su welo a prepara e dessert 
dianan prome cu e campe- 
onato nacional pa su persona 


por tuma cune pa bay St. Pe- 
terburg. “No tin otro eviden- 
cia, cu e por provee ademas 
di su palabranan,” e veredicto 
a bisa. “Ni tampoco tin otro 
evidencia, cu e tabata usando 
TMZ na e momentonan aki.” 
Huesnan di CAS a mantene 
un apelacion di World Anti- 
Doping Agency cual a ser 
pidi pa un prohibicion di 4 
aña y descualificacion di su 
resultado despues cu un tri- 
bunal Ruso a kita tur culpa 
for di Valieva. 


International Skating Union 
a kita e titulo Olimpico for di 
e ekipo Ruso, cual a declara 
Merca e campeonnan. Hapon 
a ser actualisa di brons pa sil- 
ver y e Rusonan a ser baha te 
na brons despues cu Valieva 
su puntonan a ser kita. 

Prome Pop Up Market di Santa Rosa ta dia 2 di Maart 


Despues cu aña pasa De- 
partamento di Agricul- 
tura, Cria y Pesca Santa 
Rosa a bin na e idea pa 
cuminsa cu algo chikito 
pa nos productornan local 
cu a resulta den un Pop- 
Up Market exitoso. Awor 
nos ta cla pa continua cu 
esaki den luna di maart 
venidero. 


Hopi ta esnan cu a haya e idea 
aki uno interesante y sigur a 
wordo sosteni pa nos bishi- 
tantenan mirando e acogida 
cu esaki a haya durante 2023. 
Hopi ta esnan cu a encanta e 
idea pa motibo cu e ta den un 
escala mas chikito y ta duna e 
oportunidad na e clientela pa 
mira y probecha di un of otro 
producto fresco mas facil. 


Sin mucho molester por yega 
cumpra y sigui cu otro com- 
promisonan. Ta simplemente 
un cantidad di 15 productor 
local cu tin un of otro pro- 


ducto fresco na e momento 
ey por yega na remarca den 
nos Pop-Up Market. Claro 
nos kier tene den un escala 
mas chikito pa asina facilita 


tur nos bishitantenan y sigur 
tambe e productor por sali 
mas facil for di nan producto 
fresco cu nan tin na e mo- 
mento ey pa ofrece. 


Faltando apenas un luna pa 
nos Pop-Up Market cu lo ta 
planea pa tuma lugar riba di- 
asabra dia 2 di maart venide- 
ro. 


Nos ta haci e siguiente apel- 
acion dado caso cu bo tin 
producto fresco pa e fecha 
menciona por tuma con- 
tacto cu nos departamento 
na 585-8102 pa asina reserva 
bo lugar y pa nos por ta na 
altura kico ta e producto cu 
bo ta bay ofrece pa e Pop-Up 
Market. Nos ta desea pa por 
tin un variedad di producto 


produci localmente pa ofrece 
nos bishitanan riba e dia aki. 
Orario lo ta for di 8or di te 
cu 11or di mainta caminda 
Aruba completo por bishita 
y haci nan compras riba e di- 
asabra aki. 


Nos ta invita e pueblo di 
Aruba pa marca e fecha aki 
cu ta diasabra 2 di maart pa 
bishita nos Pop-Up Market y 
disfruta haciendo bo compras 
di e productonan fresco cu lo 
bay tin pa ofrece aki mes na 
Santa Rosa. 


Nos Pop-Up Market lo ta 
facil, conveniente y rapido. 
Bishita nos prome Pop Up 
Market pa e aña aki y com- 
proba pa bo mes. 


S.V. Bubali reunion general 
2024 ta tuma lugar 21 
februari 2024 na BSC 


Pa medio di e comunicado 
aki directiva S.V. Bubali ta 
recorda tur su miembro- 
nan pa ALV 2024. Pa es 
motibo Directiva ta invita 
bo (so) persona pa un re- 
union general 2024 cual lo 
tuma lugar diaranzon 21 
februari 2024 pa 7:00pm 
na Bubali Sport Club. 


Presidente lo habri e reunion 
pa 7:00pm y den caso cu no 
tin quorum lo sera e reunion 
y habri e reunion bek riba e 
mesun dia pa 7:30pm. Si pa 
7:30pm no tin quorum re- 
union ta sigui normal y tur 
decision lo ta valido. Pun- 
tonan di agenda: 1. Apertu- 
ra; 2. Aproba Notulen ALV 
2023; 3.Palabra di Presidente; 
4. Relato di Secretario; 5. 
Relato di Tesorero; 6. Infor- 
macion FBSC; 7. Eleccion 
di Presidente; 8. Eleccion di 


demas miembro nan pa di- 
rectiva; 9. Plannan pa 2024; 
10. Turno liber; 11. Clausura. 


Directiva ta informa tur 
mayor, miembro, personan 
cu tin Bubali na curazon y 
personan cu no ta miembro 
y kier bira miembro y juda 
den directiva, comicion, vol- 
untario of kier train un team 
di muchanan pa futbol, por 
tuma contact cu un miem- 
bro di directiva. Pa por pos- 
tula pa President of miem- 
bro directiva mester ta por 
escrito ultimo dia pa por hasi 
peticion ta 18 Februari 2024 
via e-mail na svbubalisport- 
club@gmail.com of bubali@ 
avbaruba.com. Nos ta pidi 
tur miembro pa bin pa pone 
nan miembrecia al dia asina 
pa por tin derecho di voto. 


Resultado Sorteo 
7 februari 2024 


Cadena Alexander Lottery ta presenta resultado di weganan di suerte 


merdia 


7 



FP 


7986 
9383 


X2 


620 


Sorteo # 4175 


Sorteo # 2231 


1197 


1909 


Sorteo # 4175 


7779 


8532 


Sorteo # 4175 


Sorteo # 1049 


Libra 


21 
Letter 
D 


0 
0 
3 


135 


0 
1 


111 


0 
0 
3 


87 
91 



7 



X2 
07-18-26-29-30 


07-11-30-31-34 


0806 


Joker 


8873 
375.000,- 


x Jackpot 
x Match 4+ 


Proximo Jackpot 


X2 


263 


x Jackpot 


Sorteo # 8165 
Sorteo # 2465 


Sorteo # 1914 


9220 


2138 


Sorteo # 7209 


4383 


x Jackpot 


x match 4 
x afl. 12,00 


5967 


Sorteo # 5968 


Sorteo # 898 


x afl. 500,00 


x afl.15,00 
x afl 50.00 


Capricornio 


Sorteo # 


x afl 8,00 


Mega Ball: 


Proximo Jackpot 


450.000,- 


x match 4 


x Match 4 
53.000,- 


Proximo Jackpot 


Sorteo # 


Sorteo # 6381 


Afl. 630.000,- 


anochi 


diario 
Korsou 
super4 
flamingo 


2041 
9492 
3982 
1060 
0743 
4767 
super5 
9376 
4113 
3469 
- 
0158 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
Aloe 
Tel. 584 4606 


Ta busCa 
Panda express airport Landside 
ta busca 
“Kitchen helper” 
Por yama na 
Tel.582 8995 
________________________________218015 


DAO ta invita empresanan pa participa den 
un encuesta tocante nan experiencia cu 
hoben riba e mercado laboral 


Departamento di Labor 
y Investigacion (DAO) ta 
anuncia cu cuminsando 
29 januari 2024 tur invita 
tur dunado di trabou pa 
participa den un encuesta 
digital relaciona cu nan 
experiencia como duna- 
do di trabou, particular- 
mente nan experiencia 
trahando cu hobennan 
riba e mercado laboral. 
DAO ta reconoce cu du- 
nado di trabou ta duna un 
aporte substancial riba e 
mercado laboral. 
E obhetivo di e investiga- 
cion aki ta pa haya un bista 
mas amplio di e experiencia 
di dunadonan di trabou cu 
e grupo di hoben disponibel 
riba e mercado laboral. Esaki 
ta encera hoben di 15 pa 24 
aña di edad, y tambe e ho- 
ben adulto di 25 pa 29 aña di 
edad riba e mercado laboral 
di Aruba. 
E investigacion aki ta encera 
compilacion di informacion 
riba entre otro e proceso pa 
recluta y empleo di e hoben 
trahado for di bista di Aruba 
su dunadonan di trabou. Cu 
e datonan aki, por desaroya 
of ahusta maneho na un for- 
ma cu ta ‘evidence-based’ y 
implementacion di maneho 
por ta mas dirigi pa cu nos 
hobennan. E datonan aki ta 
yuda identifica e areanan di 
nos mercado laboral unda 
cu tin cierto discrepancia 
relaciona cu e oferta y de- 
manda pa trahado hoben y ta 
fungi tambe pa determina e 
desafionan relaciona cu de- 
sempleo bou hobennan. Pa 
e hobennan mes, e datonan 
aki lo ta un contribucion pa 
mehora nan perspectiva riba 
e mercado laboral y nan pre- 
paracion nan pa ta exitoso 
den trabou den futuro. 
Nos ta pidi encarecidamente 
pa participa na e encuesta aki 
cu lo tuma mas o menos 10 
minuut di bo tempo. Aki bou 
por haya e linknan pa partic- 
ipa. 
Version na Hulandes di e en- 
cuesta 
https://www.surveymonkey. 
com/r/SWTS2024NED 
Version na Ingles di e en- 
cuesta 


https://www.surveymonkey. 
com/r/SWTS2024ENG 
Participacion den e investiga- 
cion aki ta completamente 
boluntario. Lo publica tur 
informacion y datonan ricibi 
publica na forma agrega, ase- 
gurando proteccion di iden- 
tidad di e dunado di trabou. 
Pa mas informacion tocante e 
encuesta, por tuma contacto 
cu 
Bureau 
Arbeidsmark- 
tonderzoek, na 5237720 of 
por manda un email pa man- 


dy.lacle@aruba.gov.aw of si- 
mon.brete@aruba.gov.aw. 
Nos ta gradici bo pa bo tempo 
y boluntad pa contribui na e 
investigacion importante aki. 
Bo empresa su participacion 
ta aporta grandemente na e 
desaroyo di maneho laboral 
como tambe intervencionnan 
pa mehora oportunidadnan 
di empleo pa hobennan. Nos 
ta pidi bo cooperacion pa 
completa e encuesta prome 
cu 28 februari 2024. 


Pronostico di tempo 


Tempo: 
Awe tardi y awe nochi: 
parcialmente nubla cu awe 
nochi chens pa un awasero 
breve 
Den marduga y mañan: 
parcialmente nubla cu un 
awasero pasahero te breve 


Temperatura 
maximo 
31 
grado Celsius 
Temperatura 
minimo 
25 
grado Celsius 
Indice di calor (heat index) 
den y rond di oranan di 
merdia: 32 pa 38 grado 
Celsius 
UV index: 8 


Bahada di solo : 6:43 pm 
Subida di solo : 7:04 am. 


Biento: 
Zwak te modera for di 
direccionan entre noordoost 
te oost; 
Forsa 2 te 4 (7 te 30 km/ora, 
4 te 16 nudo). 


Situacion 
general 
di 
tempo pa proximo 24 ora: 
Sobranan di un frente friu 
ta zorg pa aire humedo 
den nivelnan mas abou di 


atmosfera. 
Esaki lo combina cu e 
calentamento di den dia pa 
produci algun area di nubia 
cu por induci algun awasero 
pasahero te breve na cierto 
partinan di e isla. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: modera, 
entre 3 pa 4 pia, localmente e 
por yega 5 pia. 
Na 
partinan 
oost 
te 
noordwest di costa: Trankil 
te modera cu olanan di 3 pa 
4, localmente 5 pia 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Emiterio Croes 
*22-04-1931 - †06-02-2024 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 


George Ismael Hoek 
Cariñosamente yama “Chef Hoek of Djodjo” 
*13-09-1948 - † 06-02-2024 


Acto di despedida lo wordo anuncia despues 


Cu gran dolor y tristeza den nos curason, mas 
alabez cu inmenso gratitud pa su bida y legacia, 
nos ta anuncia fayecimento di 


Sr. Harold D. Malmberg 


Esposo di sra Maud Malmberg-Brown, Tata di 
Ricardo, Lisette y Giovanni, abuelo di Thalia, 
Ricardo Jr., Samantha, Thiago, Joey y Jamiro y 
bisabuelo di Jayden y Mia. 


Rumanan Hans, Elizabeth, †Lydia, Mildred, 
Hellen, Lillian y Clyde, tur sobrino, sobrina, 
famia, amistadnan y Junta Directiva, Gerencia 
y Staff di De Palm Corporation VBA y tur 
empresa subsidiario. 


Un gran pionero y visionario di nos industria 
turistico, cu a contribui inmensamente na nos 
pais a bay sosega na paz. 


Juan 14:1-2: 1“No preocupa of rindi na miedo, 
pasobra bo a kere den Dios, awo confia y kere 
den Ami tambe. 2 E Cas di mi Tata tin hopi 
morada, y ami ta bay pa prepara un lugar pa 
boso.” 


Oportunidad pa condolencia, diahuebs 8 di 
februari 2024 di 6:00 pm pa 8:30 pm na Royal 
Funeral Home 


Acto di entiero y despedida lo tuma lugar na 
Royal Funeral Home, diabierna 9 di februari 
2024 di 9:00 am pa 11:30 am, sigi pa e ceremonia 
di despedida 11:30 am pa 12:15 pm. Acto di 
cremacion lo tuma lugar den seno di famia. 


En bez di flor of krans, famia lo prefera un 
donacion den Harold Malmberg su nomber na 
Centro di Bario Dakota. 
Informacion di Cuenta Bancario: 
• 
Nomber di beneficiario: Buurt- en 
Sportvereneging Dakota 
• 
Banco: Banco di Caribe 
• 
Number di Cuenta: 80880301 


Ta cu curasonnan pisa nos ta anuncia e 
partida di nos: 


Sheila G.M. Trimon-López 
*21 di Mei 1962 - †4 di Februari 2024 


El a despedi di e mundo aki na paz dia 4 
di Februari 2024, lagando recuerdonan 
inolvidabel atras y un impacto eterno den bida 
di tur esnan cu el a toca. 


Sheila ta laga atras su famia stima: 
Wilfred Trimon 
Isabella Trimon 
Zia Trimon 


Su famia ta invita bo persona pa compaña nan 
den celebracion di Sheila su remarcabel bida. 
Oportunidad pa condoleer lo ta diabierna 9 di 
Februari 2024, for di 7’or te cu 9’or di anochi. 
E encuentro lo tuma luga na Aurora Funeral 
Home, Cumana 76 Watty Vos Boulevard. 


Ceremonia di despedida lo tuma luga, diasabra 
10 di Februari 2024 di 2’or pa 4’or di atardi, na 
Aurora Funeral Home. 


Bo persona su presencia ta altamente aprecia 
na e momentonan cu nos ta bin hunto pa 
honra y recorda Sheila su bida. 


Cu Sheila sosega den paz eterno y cu su spirito 
por sigui briya bunita den nos curazon. 


Cu inmenso gratitud. 
Famia Trimon. 


Bo ta stima bo yiu 
BISA NO 
Na abuso di 


HASI USO DI CARSEAT 
Mucha... 

Deslisamento di tera ta afecta un pueblo na Filipinas, lagando 7 morto 
y 48 desaparecido 


(AP)—Un 
deslisamento 
di tera den e parti zuid di 
Filipinas a laga al menos 
shete residente morto y 48 
otro desaparecido, incluy- 
endo mineronan ward- 
ando den bus pa un lift 
pa cas, segun oficialnan a 
bisa ayera. 


Tropanan militar, polis y bo- 
luntarionan a rescata 31 resi- 
dente cu a ser herida ora e 
deslisamento a dal e pueblo 
den sero di Masara den e 
provincia di Davao de Oro 
diamars anochi. E buskeda 
a continua ayera despues cu 
esaki a ser suspendi debi na 
preocupacionnan 
cu 
mas 
deslisamento lo tuma luga, 
oficialnan a bisa. 


Mas cu 750 famia a ser movi 
pa centronan di evacuacion, e 
oficialnan a bisa. Entre esnan 
cu a disparce, tin 27 minero 
cu tabata warda den dos bus 
pa bay cas ora e deslisamento 
a tuma luga, e vocero di e pro- 
vincia di Davao de Oro, Ed- 
ward Macapili a bisa. Varios 
mineor a bula for di bentana 
of a core bay y a sobrevivi. 


Yobidanan torencial cu a yena 
e region durante e ultimo si- 
mannan a calma y e tempo 
a habri den e ultimo dianan, 
Macapili a bisa. “El a pasa asi- 
na lihe,” el a bisa via yamada 
di telefon. “Diripiente nan a 
mira e deslisamento cayendo, 
bayendo den nan direccion.” 


Teremotonan den e ultimo 
lunanan a trece daño na edi- 
ficionan den e parti zuid-oost 
di e pais, y mas cu un decena 
di residente a muri den e ulti- 
mo simannan pa via di inun- 
dacion- y deslisamentonan, 
segun oficialnan. 


Miles di campesino Spaño ta organisa un segunda demostracion cu 
tractor en contra di politica y prijs di Union Europeo 


(AP) 
— 
Reflehando 
protestanan den diferente 
parti di Europa, miles di 
campesino Spaño a or- 
ganisa un segunda dia di 
demostracionnan cu trac- 
tor ayera den e pais, bloki- 
ando caminda pa deman- 
da cambionan den e po- 
litica y medidanan di agri- 
cultura di Union Europeo 
pa combati e aumento 
den costo pa produccion y 
sekia severo. 


E protestanan a resulta den 
varios camindanan principal 
blokia. Acceso na e waf di 
Castellon y e aeropuerto Jer- 
ez a ser corta temporalmente. 
E agencia di noticia Efe a bisa 
cu 1,000 tractor tabata bayen- 
do lentamente den direccion 
di e centro di ciudad na Bar- 
celona, causando strobacion 
den trafico y camindanan den 
e capital di waf di e region 
Catalonia na Spaña. 


E protestanan, cual a envolvi 
varios miles di hende ria trac- 
tor y den otro vehiculo, no 
a ser apoya pa e tres organi- 
sacion principal di agricul- 
tura, cual a haci un yamado 


pa protestanan separa den e 
dianan binidero. Varios re- 
portahe a conecta hopi di e 
protestanan diamars y ayera 
na gruponan conservativo. Te 
ainda no a sosode ningun in- 
cidente serio. Ta anticipa cu e 
demostracionnan lo continua 
durante e proximo simannan 
cu un protesta grandi na Ma- 
drid dia 21 di februari. 


Papiando den e parlamento 
Spaño 
diaranson, 
prome 
minister Pedro Sánchez a pri- 
minti pa yuda campesinonan 
y tuma nan caso pa Europa. 
E ministerio di agricultura a 
anuncia diamars aproximada- 
mente 270 miyon euro den 


ayudo pa 140,000 campesino 
pa compensa pa e sekia seve- 
ro na Spaña y problemanan 
causa pa e guera entre Rusia 
y Ucrania. E minister di agri- 
cultura Luis Planas Puchades 
a reuni cu sindicatonan di 
campesino diabierna siman 
pasa, pero no a logra persuadi 
nan pa pone un pero riba e 
protestanan. 


Tabatin otro protestanan den 
paisnan manera Francia, Po- 
lonia y Grecia den e ultimo 
dianan. E Comision Eu- 
ropeo, e sector ehecutivo di 
UE, a duna excepcionnan na 
campesino durante e ultimo 
simannan riba reglanan di 


ayudo y ambiental, y e siman 
aki a dicidi pa retira plannan 
pa corta e uzo di pesticidio y 
otro productonan peligroso 
den mita. 


Minister di asunto den exte- 
rior Hadja Lahbib di Belgica, 
ken actualmente tin e presi- 
dencia di UE, a bisa ayera 
cu e reglanan cu ta goberna 
agricultura “mester ser re- 
evalua den luz di realidadnan 
actual.” 
Vice-presidente di e Comis- 
ion Europeo Maroš Šefčovič 
a bisa cu “scarsedad di re- 
curso, aumenta den prijs y un 
mercado global cu ta birando 
mas competitivo ta afectando 


e sector di agricultura y co- 
munidadnan rural. “Nos a 
mira di campesinonan pro- 
testando riba cayanan di Eu- 
ropa cu hopi di nan ta sinti 
pega, y cu nos no ta cum- 
pliendo cu na necesidadnan. 
Pues, nos mester actua,” el a 
agrega. 
Pero falta di accion probable- 
mente lo satisfecha hopi di e 
campesinonan 
protestando 
como cu e lo retrasa e plan- 
nan actual cu ta yama pa 
cambionan burocratico caro 
y e aprobacion di tratonan 
internacional riba comercio 
liber cu lo trece productonan 
di campo barata den merca- 
donan Europeo. 

Gobierno di Zimbabwe ta sostene movida pa aboli e sentencia di morto 


(AP) - Zimbabwe su gabi- 
nete a keda di acuerdo pa 
sostene un movida den 
parlamento pa deshaci di 
e sentencia di morto, un 
castigo cu a ser usa ultimo 
den e nacion Sur Africano 
casi 20 aña atras. 


Zimbabwe a usa colgamento 
como su manera di ehecu- 
cion, sinembargo no a sen- 
tencia ningun hende na esaki 
desde aña 2005, parcialmente 
pa motibo cu ningun hende 
tabata dispuesto pa tuma e 
trabao pa añanan largo. Den 
2022, Zimbabwe su cor- 
ant Sunday Mail a reporta 
cu varios persona a aplica pa 
e rol, incluyendo 2 hende 
muhe, sinembargo ningun di 
nan a ser contrata. Zimbabwe 
ta un di e mas di un decena 
di pais na Africa cu mas di 50 
rond di mundo cu te ainda 
tin e sentencia di morto den 


ley sin ningun moratorio pa 
esaki. 


E gabinete su decision di sos- 
tene un cambio na e ley a ser 
haci na un reunion diamars 
y ta un paso clave. Te ainda 


esaki mester keda aproba pa 
Parlamento. “den bista di e 
necesidad di retene un el- 
emento di desmotiva crimen 
ora di sentencia asesinonan, 
e ta anticipa cu e ley nobo lo 
impone sentencianan largo 


sin cu nan ta viola e dere- 
cho di biba,” Minister di In- 
formacion Jenfan Muswere 
a declara. Aparentemente e 
movida lo tin sosten di tur 
partido, cu legislador den 
oposicion Edwin Mushoriwa 


bisando diaranson cu e tambe 
lo sostene esaki. 


President Emmerson Mnan- 
gagwa, ken a gana reeleccion 
pa un di dos termino den au- 
gustus, varios biaha a expresa 
su oposicion na e penalidad 
di morto, citando su propio 
experiencia ora cu el a ser 
sentencia na morto den aña 
1960 pa explota un trein du- 
rante Simbabwe su guera di 
independencia, ora cu e pais 
tabata yama Rhodesia. Su 
sentencia a ser cambia na 10 
aña den prizon. 


Zimbabwe su constitucion 
ta bisa cu e castigo di morto 
ta aplica solamente na hen- 
de homber entre e edadnan 
di 21 y 70 aña di edad cu ta 
condena pa “asesinato cometi 
den circunstancianan grave,” 
manera asesina un mucha of 
muhe na estado. 


World Food Program ta bisa cu nan lo aumenta ayudo pa yega 3 miyon 
ciudadano di Ethiopia 


(AP) - Nacionnan Uni su 
World Food Program a 
bisa cu e tin e meta di yega 
na 3 miyon ciudadano di 
Ethiopia cu ta afecta pa 
cambio di clima y conflic- 
to den e simannan binide- 
ro, mita di e cantidad cu el 
a sostene den e pais Afri- 
cano prome cu e agencia 
a introduci un suspension 
di ayudo largo aña pasa. 


WFP a bisa cu “awo nos ta 
trahando pa por entrega asis- 
tencia di cuminda pa te na 3 
miyon persona” na Ethiopia 
su regionnan Tigray, Afar, 


Amhar y Somali. E agencia ta 
“extremadamente preocupa 
tocante e siguridad di cum- 
inda na Ethiopia, unda varios 
ya caba ta enfrentando ham- 
ber severo,” Chris Nikoi, su 
hefe di Ethiopia a bisa den un 
declaracion diamars. 


Nacionnan Uni y Merca a 
para ayudo di cuminda pa e 
region Tigray na maart di aña 
2023 a causa di un skema ma- 
sivo pa medio di Ethiopia su 
oficialnan pa horta granonan 
humanitario. E pausa a ser 
extendi pa e resto di e pais 
den juni despues cu strobam- 


ento a ser haya di tuma luga 
den henter e nacion. Merca 
y Nacionnan Uni despues a 
sigui cu e entrega pero na un 
escala mas chikito. 


Prome cu e suspension, WFP 
a yuda duna cuminda na 6 
miyon persona di Ethiopia. 
Awo e tin plan di yega na 40 
porciento di e 7.2 miyon per- 
sona cu ta enfrenta un falta di 
siguridad di cuminda agudo 
y solamente si “e recurso- 
nan ta disponibel.” E resto lo 
ser acerca pa gobierno y otro 
agencianan di ayudo, e agen- 
cia a bisa. 


WFP tambe ta luchando cu 
un escasez di fondo mundial 
na un tempo unda e necesi- 
dadnan ta sumamente alto. E 
agencia a bisa cu e tim “sumi- 
nistro di cuminda limita” na 
Ethiopia y urgentemente tin 
necesidad di 142 miyon pa 
su operacionnan. Sin e fon- 
donan aki e agencia lo ser 
obliga pa stop e distribucion 
pa casi 1 miyon refugiado den 
exterior den april, el a splica. 
Ethiopia ta luchando cu se- 
cura y varios conflicto cu a 
resulta den miyones pasando 
hamber. Siman pasa, The As- 
sociated Press a reporta cu 
ayudo tabata slow pa yega 
esunnan cu tin mester di 
esaki despues di retira e sus- 
pension. Di 3.2 miyon per- 
sona cu tabata den plan pa 
ricibi asistencia di cuminda 
pa agencianan di Nacionnan 


Uni y organisacionna cu no 
ta gubernamental na Tigray 
luna pasa, solamente 14 por- 
ciento a ricibi esaki pa dia 21 
di januari. 


Ethiopia su ombudsman fed- 
eral a confirma cu centenares 
di morto a causa di hamber 
a tuma luga na Tigray, unda 
autoridadnan local a adverti 
tocante esaki. 


